PREPARACIONNAN PA EVENTO Dl CICLOVIA ARUBA TA CLA 



E evento di Ciclovia organisa pa IDEFRE y Gobierno di Aruba lo ta 
diasabra awor dia 10 di April 2010 cuminsando for di 4:30 p.m. te 
cu 8:00 p.m. y ta concentra den cayanan di San Nicolaas. E ruta di 
CICLOVIA Aruba ta e mesun ruta di parada di Carnaval di mucha 
na San Nicolaas. pag. 2 y 11 




Mesun auto atrobe den noticia 

DEN FIN Dl SIMAN DEN ACCIDENTE 
Y AWOR E TADATA S0SPECH0S0 
PARA RANDA Dl VEID Dl NACIONAL 

habri. Polis a yama takelwa- 
gen pa hiba e auto warda. 
Mientras cu polisnan tabata 
warda riba e takelwagen bin 
busca e auto, tres mucha 
homber riba scooter a bin 
den direccion di e auto, pero 
manera cu nan a mira polis, 
nan a cambia di direccion 
y a hisa velocidad y a core 
bay direccion pariba. Polis a 
sigui nan tras y na e lusnan di 
trafico, uno a coy direccion 
pa Turibana y e dos otronan 
a sigui direccion pariba. 
Dado momento nan a subi e 
brug chikito y eynan polis no 
por a sigui nan tras cu auto y 
a perdenan for di bistå. 

PREMIUM 

FISH 
FILLET 

100% NORTH PACIFIC COD 



DIAMARS anochi, polisnan 
di Noord durante patruya 
banda di 8.30, ta mira un 
auto Corolla blanco A-54263, 
bandona riba veid di Na- 
cional. Ora cu polis a bay 
controla, nan ta haya e auto 


Riba peticion urgente 

PROME MINISTER MR.MIKE EMAN 
TA PAPIA CU SINDICATO SINRA 

Riba termino corto inversionnan necesario lo wordo haci 




Caso di maltrato serio na Piedra Plat 

HOMBER A HAYA SIA Y KAP FORMAL NA CABES 


DIARANZON anochi a 


drenta informe di un caso 




/< 

• v 

di maltrato serio na Piedra 
Plat unda tin un persona 
seriamente herida, mesora 
a dirigi tanto polis como am- 
bulans na e sitio. Na yegada 
di e patruya a bin topa cu 
e victima cu tabata tin un 
kap bastante grandi na su 
cabes net ariba di su orea y 
a solicita pa e ambulans di¬ 
rigi su mes cu mas urgencia 
na e sitio. Na yegada di e 
ambulans mesora a atende 
e victima y a hibe cu urgen¬ 
cia pa hospital. Segun por 
a compronde aki lo ta trata 
di un caso di reglamento 
di cuenta despues di tanto 
amenasa. Recherchenan 
mesora a inicia cu e inves- 
tigacion. 

Minister dr. Richard Visser ta cuminsa pone su plan nacional den ehecucion 


Preparacionnan pa evento di Ciclovia Aruba ta cla 

Evento ta tuma lugar diasabra awor na San Nicolaas 



REPRESENTANTENAN di 

gruponan deportivo, di e grupo 
di baila Pachanga, di e grupo di 
Thai Chi, di e organisacion Bes- 
tial y asina por sigui menciona 
un cantidad di organisacionnan 
deportivo a uni ayeranochi pa 
sigura cu tur cos ta cla pa e 


prome evento di Ciclovia Aruba. 
Manera ta conoci, for di tempo 
di campana caba e actual Min¬ 
ister di Deporte, dr. Richard 
Visser a anuncia su plan nacio¬ 
nal di movecion y salud. Den e 
plan aki e parti di Ciclovia ta 
inclui den dje, como un formula 


cu a duna masha bon resultado 
den varios pais rond mundo. 
Colombia ta un pionero den 
esaki y via e sistema ai a percura 
pa mas movecion den ambiente 
familiar. 

E evento di Ciclovia organisa 


pa IDEFRE y Gobierno di Aruba 
lo ta diasabra awor dia 10 di 
April 2010 cuminsando for di 
4:30 p.m. te cu 8:00 p.m. y ta 
concentra den cayanan di San 
Nicolaas. 

Durante un encuentro ayerano¬ 
chi na e parada di bus na San 
Nicolaas, Minister Dr. Richard 
Visser hunto cu representan- 
tenan di IDEFRE a splica e 
invitadonan di su plan nacional 
y di e evento aki di Ciclovia en 
particular. Ela splica cu esaki 
ta algo cu e kier cuminsa cune 
mensual pero cu na caminda lo 
mester crece y bira un evento se- 
manal na unda ta sera areanan 
y careteranan pa asina e comu- 
nidad por cana, core bicicleta, 
skateboard, haci deporte y 
asina por sigui menciona. E in- 
tencion ta pa den un ambiente 
familiar y social promove mas 
movecion y bibamento saluda- 
bel bou di nos poblacion. 


E ruta di CICLOVIA Aruba ta e 
mesun ruta di parada di Carna- 
val di mucha na San Nicolaas. 
Cuerpo policial hunto cu per¬ 
sonal di DOW ta cera e camin- 
danan publico, entre otro Pas- 
toor Hendrikstraat, Lagoweg, 
Grensweg y Bernardstraat. 
Riba ful e ruta ta tuma lugar 
demostracion di varios organi¬ 
sacionnan deportivo y social. E 
camindanan ta keda cera pa pu¬ 
blico por haci uso facilmente y 
participa sin molester di trafico, 
na e actividadnan cu ta tuma 
lugar. Concentracion principal 
pa e evento ta na e stacion di bus 
nobo na San Nicolaas. 

Riba e fotonan por aprecia e re¬ 
union di ayeranochi, na unda cu 
Minister di Salubridad Publico 
y Deporte, dr. Richard Visser 
a reuni cu tur esnan envolvi 
den organisacion di e Ciclovia 
y a conclui cu tur cos ta cla pa 
diasabra awor! 


Aruba a yama 
77,523 pasahero 
crucero bonbini 
na maart 2010 


ARUBA Cruise Tourism Au- 
thority ta anuncia cu Aruba 
a ricibi un total di 41 barco 
den waf di Oranjestad y un 
cantidad di 77,523 mil turista 
crucero y 30,862 mil “crew 
members” na luna di maart 
2010. Un total di 108,385 
persona a yega na nos haf na 
maart yegando na un total 
di 135 “calls” y 246,507 mil 
pasahero y 100,616 mil “crew 
members” cu a bishita nos isla 
via crucero. 

E desaparicion lento di e des- 
cuentonan exahera riba prijs 
di crucero cu tabata asina 
popular durante di e recesion 
mundial y e reservacionan 
haci pa consumidornan bas¬ 


tante tempo adelanta ta sena- 
la cu e industria di crucero ta 
riba caminda pa recuperacion. 
Segun a wordo informa pa e 
gigante di e industria, Carnival 
Corp., nan ganashi pa e prome 
cuartal di 2010 ta mihor di 
locual nan a spera. Nan ta 
atribui esey na prijs di crucero 
mas fuerte/halto, “close-in 
bookings” y gastonan mas 
abao di locual nan a premira. 
Cu esaki na bistå, Aruba tambe 
ta den bon rumbo pa cu e ben- 
eficionan cu e industria aki ta 
trece pa nos isla. E recupera¬ 
cion lo ta uno lento pero sigur, 
y e confianza cu Gobierno ta 
demostra den nos pais lo duna 
Aruba un “edge” riba otro des- 
tinacionan den Caribe. 


Atraco na Subway Savaneta a resulta di 
ta reglamento di cuenta cu un trahado 



PRESENCIA di polis a wordo cu e saco di placa un homber a un atraco, como cu e homber 
pidi diamars anochi 11.30 na dale cubate di baseball ya core no a bay cu e saco di placa. Ta 
Subway Savaneta pa un caso di bay cu e saco di placa. E per- un asunto cu e homber a bay 
atraco. Ora cu polis a yega na sonal di e compania a subi auto regia cuenta cu su personal y 
e sitio, e manager ta bisa polis y a bay for di e sitio. Polis a bay a dune un bati cu båte di base- 
cu e personal cu ta busca placa papia cu e dono di e compania ball. Polis a bisa e trahado pa e 
a bin na e sitio y ora cu el a sali y e ta bisa cu no tabata trata di bay duna keho na Recherche. 

Riba peticion urgente 


Prome Minister mr.Mike Eman ta papia cu sindicato SINBA 


Riba termino corto inversionnan necesario lo wordo haci 



AYERATARDI Prome Min¬ 
ister di Aruba mr.Mike Eman 
a reuni cu Presidente David 
Roza y miembronan Maduro y 
Dirksz di sindicato di bombero 
SINBA pa motibo cu ta reina 
un preocupacion grandi den 
e departamento aki relaciona 



cu falta di material adecuado. 
Tanto Directiva como sindicato 
di Cuerpo di Bombero SINBA 
a manda un carta urgente pa 
Minister di Husticia Dowers, 
pero dor cu e ultimo aki ta den 
exterior pa motibonan person¬ 
al, Prome Minister Eman kende 
ta su reemplazante, a atende 
mesora cu e Presidente y dos 
miembro di sindicato SINBA pa 
papia di e situacion reinante. 


Prome Minister Eman ya caba 
na altura di un que otro, ya cu 
dia di e accidente na e rotonde 
na Pos Chikito el a bai na e sitio 
y a papia cu e director a.i. di 
Bombero sr.de Cuba. E estado 
di e autonan y otro material ta 
sumamente malo, asina Eman 
a bisa. Pa loke ta Brandweer 
Prome Minister ta bisa cu no 
tin discusion cu gobierno ta 
e prome yama pa atende cu e 


situacion eyden. Pueblo ta spe- 
ra cu gobierno mescos cu e ta ta 
responsabel pa seguridad, e ta 
responsabel tambe pa e trabou 
cu Cuerpo di Bombero ta haci. 
Loke a bin dilanti durante e re¬ 
union cu Prome Minister taba- 
tin cu e sindicato ta cu durante 
e ultimo dies ananan no a haci 
ningun compra mas di material 
di ni auto mas pa Brandweer. 
Minister Watty Vos (qepd) 
como Minister di Husticia a haci 
e ultimo compra di e trucknan 
pa Bombero. Lamentablemente 
nunca mas a cumpra trucknan 
nobo pa Brandweer y esnan cu 
tin ta bieu y tur gasta. Prome 
Minister Eman no por a keda 
sin haci mencion di echo cu 
asuntonan asina importante y 
esencial manera material pa 
Bombero, educacion, seguridad 


di nos pais no a haya atencion 
di e gobierno anterior, pero si 
a paga 7 miyon florin na un 
oficina di abogado y 22 miyon 
florin na personanan cu a en- 
rikese nan mes riba custia di e 
pueblo aki. 

Despues di a scucha cu aten¬ 
cion e preocupacion di SINBA, 
Prome Minister Eman a priminti 
e sindicato cu durante trata- 
mento di presupuesto e luna aki 
ainda lo entrega un asina yama 
“nota van wijziging” pa asina 
agrega na e presupuesto e in¬ 
version necesario pa seguridad 
di nos pais. Esaki ta necesario. 
Riba termino cortico Cuerpo 
di Bombero lo haya dos auto 
di bombero y un materialen- 
wagen. Un alivio sigur si mira 
e situacion preocupante cu 
Brandweer ta den actualmente. 


Prome Minister mr.Mike Eman a percura pa 

Solucion structural pa evita congestionamento continuo na Censo 



E problema cu departamento di 
Censo ta hayando su mes aden 
na unda un multitud enorme 
diariamente ta acudi eynan pa 


tur sorto di servicio, ta hayando 
un solucion pronto y structura. 

E congestionamento aki cu tin 
como consecuencia oranan largo 


di espera, hendenan gepak riba 
otro te pafo di e edificio y em- 
pleadonan fustra, sigur no ta algo 
di ayera. Ta pa basta tempo caba 
e problema aki a lanta cabes y a 
bira e ultimo ananan mas grandi 
dor di crecemento di e poblacion, 
pero tambe dor cu pa diferente 
otro servicio na Aruba, ta exigi 
un extracto di Censo, e asina 
yama papel di 5 florin. Tambe 
esnan cu por ehempel mester 
di un pasaporte, un tarheta di 
identificacion of un extracto di 
sea nacemento mester acudi na 
Censo na Oranjestad. Den or¬ 
anan tempran di mainta rijnan 
largo di hende para te leu pafo 
di e edificio di Censo a parce di 
a bira algo masha comun. Pero, 
den un pais civilisa, asuntonan 


asina nunca mag di wordo mira 
como algo normal y mester busca 
un solucion lihe p’e. For di un 
prome instante Prome Minister di 
Aruba mr.Mike Eman, bou kende 
Censo ta resorta, den un forma 
diligente a trata na yega na un so¬ 
lucion rapido y structural. Un di 
su prome iniciativanan tabata pa 
bishita y cuminsa tene consulta 
den aigun di e hulpbestuurkan- 
toornan pa asina trece bida bek 
den e edificionan bandona aki. 

Ta pesey mes cu Prome Minister 
Eman a papia cu tanto e hefe di 
e departamento di Censo sra. 
Luydens como e director di DIA 
sr.de Cuba pa yega na un con- 
sensus pa rapidamente cuminsa 
haci mas uso di e hulpbestuur- 


kantoornan rond di Aruba pa 
di e forma aki alivia e situacion 
tenso na Playa. Tur hende sa cu 
e situacion na Censo no ta bon y 
no por dura mucho mas tampoco. 

Despues di e diferente delibera- 
cionnan Prome Minister Eman 
a dicidi cu den e prome siman 
di Mei e hulpbestuurkantoor di 
Savaneta lo ta habri pa brinda 
servicio di peticion y entrega di 
extractonan di inscripcion y di 
nacemento. Esaki caba lo men- 
gua e cantidad di riba 800 hende 
cu a base diario ta bai Censo pa 
haci uso di e servicionan eynan. 
Despues di Savaneta otro hulp- 
bestuurklantoornan lo habri 
tambe pa duna e servicionan nec¬ 
esario aki na tur parti di Aruba. 


Huez a aumenta castigo pa homber cu a atraca studiante 


MIENTRAS cu Fiscal a exigi 
10 luna di prison, Hues a haya 
e castigo aki mucho abou y a 
aumenta esaki na 12 luna di 
prison o sea 1 ana di prison pa 
E.Valdez, kende a wordo haya 
culpable di a haci un atraco riba 
un studiante. 


E atraco a sosode dia 12 di 
December 2009 banda di RCA 
na Solito. Valdez tabata riba 
un bicicleta y a ranca e tas cu e 
studiante tabata cana cune. Den 
e tas tabatin un laptop. 

Door cu e compania caminda a 


cumpra e laptop tin un sistema 
cu por sigui computer cu no a 
caba di wordo paga Polis a bin 
haya e laptop serca un tal R. El 
a bisa cu el a cumpra e laptop 
for di Valdez. Segun R. el a paga 
600 florin pa e laptop. Polis a 
detene Valdez y R. a reconoce 


como esun cu a bende e lap¬ 
top mientras cu e studiante a 
reconoce como esun cu a horta 
e laptop for di dje. E studiante 
a haya su laptop bek. 

Valdez ta adicto na droga desde 
2001. Fiscal a exigi 10 luna di 


prison. 

Hues ta haya e castigo exigi pa 
Fiscal abou. El a mustra cu e 
ta tene cuenta cu Hof ta baha 
pisa pa atraco cu violencia. El 
a condena Valdez na 12 luna 
di prison. 











































4 I Local 


Diahuebs 8 di April 2010 I AWEMainta.com 


Parlamentario Lorna C. Varlack, fraccion di AVP 


Soulbeach Festival den Joe Laveist Ballpark 


CU grato placer fraccion di AVP 
por a tuma nota di e noticia 
cu Soulbeach Festival lo tuma 
lugar den San Nicolas e biaha 
aki. Como miembro di comision 
di Turismo ta un actividad cu 
nos por aplaudi y ricibi cu man 
habri. E impacto financiero cu 
e actividad aki lo tin pa San 
Nicolas y pa Aruba en general 
ta hopi grandi. E cantidad di 
turista cu lo yega Aruba pa 
presencia e evento ta cay den 
miles y esaki lo beneficia nos 
turismo pasobra e actividad 
aki ta net den temporada di 
aha ora nos flow di turista ta 
hopi abao (low season). Awe 
nos tabata presente na e rueda 


di prensa unda Minister Otmar 
Oduber hunto cu e organisa- 
dornan a duna un presentacion 
extensivo pa cu esaki. Tur e 
stakeholders cu ta contribui na 
nos turismo lo saca beneficio 
for di e festival aki. San Nicolas 
lo haya un promocion masha 
grandi mes y e ta keda na nos 
pa haci uzo di e oportunidad 
unico aki. Pafor y paden grupo 
y instancianan lo haya e opor¬ 
tunidad pa bende cuminda 
crioyo y pa bende otro arte- 
factonan. E ambiente cu nan 
kier crea ta algo tipico, cultural 
di San Nicolas. Lo ta bon pa e 
diferente departamentonan di 
Gobierno cuminsa traha riba e 


infrastructura di San Nicolas pa 
e districto aki mustra bunita y 
limpi. Nos tambe como habi- 
tante di San Nicolas tin un re- 
sponsabilidad pa nos districto. 
SNBA tambe por stimula e 
comerciantenan pa drecha e 
tiendanan y e restaurantenan 
por bin cu ofertanan atractivo 
no solamente pa turista pero 
tambe pa local. Nos mester 
tene cuenta cu una bes e turista 
ta na San Nicolas e lo core ront 
pa wak kico San Nicolas tin di 
ofrece. E entusiasmo tey di tur 
banda, ta na nos awor pa carga 
e actividad aki. Keda pendiente 
pa mas informacion pa cu e 
actividad grandi aki. 



Atencion automobilistanan y habitante di San Nicolas 


Ta cera caminda pa gran evento di 
CICLOVIA diasabra awor 


DIASABRA dia 10 di april 
2010tatuma lugaregrandioso 
evento di CICLOVIA Aruba or- 
ganisa pa IDEFRE. E actividad ta 
cuminsa for di 4:30 p.m. y ta bay 
te cu 8:00 p.m. y ta concentra 
den cayanan di San Nicolaas. 

IDEFRE ta avisa na comuni- 
dad di Aruba specialmente 
tur habitante di San Nicolas y 
vecindario, pa tene na cuenta 
cu en conexion cu e evento di 
CICLOVIA Aruba ta bay cera e 
caminda pa trafico di motor. 


Tur auto particular, autobus of 
bus lo adapta nan ruta durante 
e oranan menciona. 

E ruta di CICLOVIA Aruba pa 
tur actividad deportivo y of 
social ta e ruta di parada di 
Carnaval di mucha na San 
Nicolaas. Cuerpo policial hunto 
cu personal di DOW ta cera 
e camindanan publico, entre 
otro Pastoor Hendrikstraat, 
Lagoweg, Grensweg y Ber- 
nardstraat. Riba ful e ruta ta 
tuma lugar demostracion di 


varios organisacionnan de¬ 
portivo y social. E camindanan 
ta keda cera pa publico por 
haci uso facilmente y participa 
sin molester di trafico, na e 
actividadnan cu ta tuma lugar. 
Concentracion principal pa e 
evento ta na e stacion di bus 
nobo na San Nicolaas. 

Pueblo di Aruba en general ta 
keda cordialmente invita pa 
asisti na e prome gran evento 
di CICLOVIA Aruba cu ta tuma 
lugar na San Nicolaas. 



road 

CLOSED 


Servicio di douane ta informa 


SERVICIO di Aduana kier pone 
na conocimiento na tur esnan 
cu ta viaha pa exterior y cu 
probablemente a haci compras 
di articulonan di uso personal 
of pa negoshi pa nan tene 
cuenta na nan yegada pa ora 
nan declara nan mercancia 


na Douane pa nan haci esaki 
debidamente. 

Pa e articulonan di uso personal 
cu cada pasahero (riba 16 aha) 
tin derecho ariba te cu un 
balor di 400,- florin, Douane 
lo desconta e 400,- florin, sola¬ 
mente si e recibo di compra 


wordo mustra na Douane.Tene 
cuenta si cu e exoneracion di 
400,- florin no ta conta pa mer- 
cania comercial. 

Un aviso ta bai na e pasahero- 
nan cu tin un suma di mas cu 
20.000,00 (20 mil) florin tin cu 


declara e suma na momento di 
yegada of salida. Formularion- 
an pa declara esaki ta obtenibel 
na cada oficina di e entradanan 
di Pais Aruba. 

E deber di e pasahero ta pa 
duna douane e informacion 


corecto di e montante di placa 
ariba menciona y e mercancia 
lokual nan tin den nan poder. 
Si eviahero nocumpli cu esaki, 
esaki tin como consequencia 
cu e viahero lo tin cu paga e 
derechonan di importacion y 
lo haya multa y/o wordo deteni. 

















AWEMainta.com I Diahuebs 8 di April 2010 


Local I 5 


Aruba Basketball Bond cu 

directiva nobo 

Campeonato A y B klas ta start 




Starting at 

Afl 28,500 


+ bbo 


KIA MOTORS 


Official Pannef 


WARRANTY 


TM 


The Power to Surprise 

Caya Ernesto Petronia 211 Oranjestad [ Arubaj +297 582 1547 


Powered by Passion 


Sedan 


• 1.4 Itr, 

• 4 cylinder 

• A/C 

• Powersteering, lock & mirror 


• Radio/CD 

• ST/AT available 

• Alloy Wheels (optional) 



DIA 17 di maart ultimo den 
un reunion general, Aruba 
Basketball Bond a eligi un di¬ 
rectiva nobo pa e sigiente dos 
ananan. Como presidente a 
keda eligi LuisTromp, tesorero 
ta Lenny Geervliet, secrtario 
ta Rudy Croes y comisario ta 
Percy Phelipa. E miembronan 
aki tin e tarea pa completa 
e directiva te na 7 miembro. 
Meta di e directiva nobo ta pa 
reorganisa basketball na Aruba 
unda cu juventud lo ta central. 
Tambe lo haci tur intento pa 
rebiba basketball femenino 
cu tin varios aha sin conoce 
un campeonato. ABB a start 
comversacion cu e bondnan 
di Corsow y Antiyas pa wak e 
posibildad pa pone riba pia 
un campeonato entre e isla- 
nan, loke antes tabata Copa 
Antiyano Esaki por ta na nivel 
di team campeon of seleccion. 
E pensamento tras di esaki ta 
cu lo hisa e nivel di basketball 
na Aruba y cu den un futuro 
lo por participa na torneonan 
mas pisa manera p.e. torneo¬ 
nan organisa pa Caribbean 
Basketball Confederation. Pa 
loke ta campeonato lo start 
cu esun di A y B klas diabierna 
dia 16 di april venidero. Esaki lo 
tuma luga na Aruba Juniors pa 
7:30 di anochi. ABB ta recorda 
tur club miembro cu e contri- 
bucion anual y inschrijfgeld pa 
campeonato mester ta paga pa 
diabierna awor dia 9 di april. 
E-mail di ABB ta arubabasket- 
ballbond(5)gmail.com 



Tel: 583-1400 
Fax: 583-1444 

Parlamentario Evelyn Wever-Croes 


Situacion financiero di Pais Aruba ta deplorabel 

Kico ta bai pasa cu empleadonan publico? 


PARLAMENTARIO Evelyn Wever-Croes a duna di 
conoce cu segun diferente fuente den gobierno, no ta 
ningun secreto cu e situacion financiero di pais Aruba 
ta den estado deplorabel. Entradanan di gobierno a 
baha, no solamente debi na e rebaho di BBO, sino mas 
impuesto no a genera mesun sumanan cu a wordo spera. 
Departamento di Impuesto ya caba a bati alarma na 
gobierno cu lo no realisa tur locual a wordo presupuesta 
den prome instante. 

Banda di esaki e gastonan di gobierno a subi drastica- 
mente, especialmente gastonan di biahamento. 

Siman pasa nos por a tuma nota den medionan di 
comunicacion cu gobierno tin pensa di hasi un fiansa 
di mas di 400 miyon florin, pa cubri su deficit. Esakinan 
sigur no ta senal di gobernacion responsabel, pero mas 
bien ta mustra en realidad con deplorabel e situacion 
financiero ta. E informe aki a causa hopi consternacion, 
pasobra pueblo no ta di acuerdo cu mester bai hipoteca 


nos pais pa paga debe di biahamento y fiestamento. 
Gobierno mientras tanto no por a presenta un presu- 
puesto ainda, despues di 5 luna di gobiernacion, cual 
ta algo sumamente alarmante. (Red: Nos tin entendi cu 
e presupuesto ya a wordo entrega na Parlamento - mira 
AWEMainta di dia 6 di april - sra. Croes ta miembro di e 
organo aki, y dicon e no sa esey?) 

Pueblo ta puntra su mes si nan lo haya e restitucion 
di belasting, cu nan tin derecho riba dje, si situacion 
financiero keda asina deplorabel. Si no tin placa den 
caha di gobierno, con lo por paga tur e placa bek cu 
awor gobierno debe nos pueblo? 

Esnan mas preocupa ta e empleadonan publico cu awor 
atrobe ta duda si nan ta haya nan vakantie uitkering y 
indexering e aha aki. Ya aigun sindicato a manda carta pa 
gobierno, cu copia pa Parlamento, relaciona cu e topico 
aki, pero gobierno no a contesta ainda. 



Bin cu bo bicileta diasabra 10 di april y 

Core trankil sin molester di trafico di motor 


Riba e ruta di CICLOVIA Aruba 


* • * 


rrt Hitess 

WNTtCMfgLGDY (*L1* 4 lEHWEt H.V 


OUTCH CMHUILIN 


HHCSSH.V. 
feomblrooi O* 

M :+2?7-586-5?« 
Fa*: +297 - 536-5695 
BnaJ: infcm hitsa.cnfn 



Special on 

Gate Openers 


DE I MOS Kit 



1 BFTDEIMGS mottt 

2 Remote Controls 
1 pair of Ptiotoeells 

1 Blinkerwith Antenna 
A Plastic rack ohm 



AH 1,150.00 



Cpening haurt Man-Fri B$Q am - 5:30 pm 

Sat&OQam * !2i)Qpm 


Call tis at 588*5966 


E evento di CICLOVIA Aruba cu 
ta tuma lugar diasabra awor dia 
10 di april 2010 na San Nicolas ta 
duna e oportunidad na tur hende 
cu ta desea di core bicicleta riba 
caminda publico den tur tranki- 
lidad sin e molester di trafico di 
motor, e posibilidad pa haci esaki. 
Cu e actividad aki IDEFRE ta 
promove movecion en general 
cu e meta pa grandi y chikito par- 
ticipa. E ceramento di caminda 
pa CICLOVIA Aruba ta facilita na 
tur persona pa core nan bicicleta 
of siha core nan bicicleta na un 
forma responsabel riba caminda 
publico. Esaki ta posibel entre 
4:00 p.m. y 6:30 p.m. riba e ruta 
di carnaval di mucha na San 
Nicolaas. Pa e ocasion aki ta 
cera e siguiente camindanan: 
Pastoor Hendrikstraat dilanti di 
Joe Laveist Sportpark bin zuid 
te na e area di stacion di bus, 
sigui pa Grensweg y Lagoweg 
te yega e caminda-T di Pastoor 
Hendrikstraat bek. Ful e blockaki 
ta keda cera y por core bicicleta 
trankil, alabes disfruta of tambe 
participa na demas actividad cu 
tin rond di e grandioso evento di 


CICLOVIA Aruba. 





































AWEMainta.com I Diahuebs 8 di April 2010 


Local I 7 


Hut Predators.... Nunca conta nan afo... 


MILAGER ta existi den billiard tambe, esey ta locual e 
conocido ekipo HUT PREDATORS a demostra den e fin 
di siman grandi di billiard cu a tuma lugar na Classic 
Billiard. Diasabra atardi 5'or shete ekipo ta presenta 
na Classic pa start e torneo cu tawata un warm-up pa 
locual ta kampeonato 2010. Technico's ta haya un bye 
y ta pasa pa segunda buelta. Maddogs den un 
bataya fuerte ta dal Cuervo. Baddogs den un formå 
hopi mas facil ta pasa riba Bob-Cat Masters. Na mesa 
#1 sorpresa ta cai"donjo di cas"Classic Billiard ta sali bai 
laga Hut Predators y ta corona cu 5-1 riba e"galacticos" 
nan di billiard. Buelta ganador ta continua y Classic ta 
manda Baddogs pa losers y Maddogs tambe ta manda 
Technico's pa losers round. Mesun anochi den 
losers round Hut Predators no meste hasi mucho cos 
pa elimina Bob-Cat Masters. Diadomingo pa 5'or 
di atardi acshon ta continua y aki Hut Predators cu 5-1 
ta elimina Technico's y Baddogs ta cai cu 5-2 contra 
di Cuervo. Pa 9'or tin mas acshon ora Classic Billiard 
manda Maddogs pa banda robes di e Schedule y Hut 
Predators hasi locual niun hende no ta spera....of Ter¬ 
rible ta hasi locual nioun Cuervo por a spera.mucha 

nan di Pool palace cu henter e wega a pasa cu ventaha 
ta jega "hiil hill"4-4cu nan estelar "Terrible from Catire" 
Jorge Petrocchi vs Wilfred "The Sultz"Tromp... Jorge 
ta pika 1 -0 y ta haya rack #2 pa caba cos... (mayoria di 



Predators ya a bandona e tent" pero milagrosamente 
Sultzs ta empata na uno... cu score 1 -1 Terrible ta jega 
na bola-8 straight in pa manda Cuervo den semi-final, 
pero un rosea fuerte ta pasa y Petrocchi ta bati bola-8.... 
Wilfred sin pordona ta plok8 y ta cambia di The Sultz pa 
The Saviour.... Dialuna semi-final ta sigi cu Maddogs vs 
Hut Predators, y di trempan por sinti cu e Predators nan 
a haya un segundo rosea y lo por crece di tormenta pa 
horcan. Cu 5-1 Hut Predators ta basha Maddogs a bow 
y atrobe Wilfred Tromp ta gana e ultimo wega y di The 
Saviour ta bira The Closer. Pa 7pm Final ta start. Master 
di Classic Billiard ta habri cu Ronald"tico"Geerman / pero 
Pegi tawata skerpi y Predators ta bai 1-0 ariba. "U.S.A. 
Star" Robbert "Buehi" Cox di biaha ta dal Edwin "Kwek" 
Chirino pa e wega empata na uno. Otro "Clas¬ 


sic International" Martin "The Dutchman" Appeldoorn 
no ta perde tempo y tambe ta troce"Super Marc" Farro 
pa Classic bai 2-1 dilanti. Hungadornan di Classic ta bai 
mane den un ambiente di "Victory", pero di biaha Dufi 
Ras ta pone Vigo "op zijn plaats"y wega ta empata 2-2. 
Pilar di Predators Arie "The Rifleman" Jansen ta dal un 
otro rookie di Classic "Oortjie"y Hut Predators ta tuma 
ventaha 3-2. A la Holly-wood "Psychoman" ta hasi su 
come-back ora e subi mesa pa Hut Predators... na otro 
banda Classic ta manda su estelar"Zero-Thunder" Allan 
van Aanholt pa empata e wega. Pero "cuarto båte" y 
alaves "heroe" di decada, Ransley Tromp ta bons-back 
di 0-1 pa dal Allan 2-1 y manda Hut Predators na 4-2. 
Master Ryan sin pensa dos ves mester bula fo pa corta 
ventaha... Hut Predators ta bai cu nan Closer nobo, per 
Rampersaud no ta come cuento y ta "vreet" la salsa pa 
e wega bira 4-3. Un otro soldad di mil Guerra ta subi 
tereno pa Hut Predators"Le Bonske"Elvis Evertszta hasi 
"kleine werk"di Leo Alacantara pa Hut Predators trece 
aden otro titulo na nan lista largo di exito. Drinks nan 
ta euminsa corre rond ya cu propetario di Pizza Hut ta 
satisfecho. BUDWEISERy CLASSIC BILLIARD a sa di hinca 
un bon evento den otro y asina lanta e spectativa di 
Kampeonato 2010 cu lo start sali 12 di Mei. Pa cualkier 
informashon por manda e-mail na poolinamba@poo- 
linamba.com 



FORUM PUBLICO 


BO OPINION 

Noord • Tanki Leendert • Oranjestad • Paradera • Sta. Cruz • Savaneta • San Nicolas 



Town Hall Meeting 

INVITACION 

Ora 


7:30 pm - 9:30 pm 

Fecha 


6 di Mei 2010 

Lugar 


YMCA - San Nicolas 

Invitadonan 

Prome Minister Mike Eman 
Minister Mike de Meza 
Minister Benny Sevinger 


Pa medio di e invitacion aki, henter Aruba, en 
particular pueblo di San Nicolas y vecindario, ta 
keda cordialmente invita na pa e prome forum 
publico, jama "Bo Opinion" na San Nicolas. E 
forum aki ta basa ariba e estilo di un "Town Hall 
Meeting" y tin como meta un discurso habri entre 
e pueblo y su gobernacion. 

Lo tin oportunidad pa trece bo preocupacionan 
dilanti relaciona cu comunidad en general of 
specificamente na bo bario, hasi preguntanan 
libremente of comunica bo opinion na e minister¬ 
nan presente.. 

Cu e forum publico aki gobernacion kier trece e 
pueblo mas serca di nan mandatarionan y vice- 
versa. Asina aki, por haci posibel cu preocupacio¬ 
nan di pueblo di Aruba por jega mas liher y di un 
manera efeetivo na conosimento di Ministernan y 
Prome Minister en particular. 

Entrada pa e Town Hall Meeting lo ta liber. 


Pa mas informacion 

boopinionaruba@gmail.com 

Un Era nobo pa Pepsi na Aruba 





COMO un “NEW BEGINNING” 
e gerente di Pepsi pa nos region 
a califica e transicion di Pepsi pa 
e empresa local De Veer and Son 
N.V. Cu e decision strategico 
aki, Pepsi ta sigura distribucion 
di productonan di calidad den 
nos mercado, cu un standard 


di calidad halto internacional, 
fabrica den nan planta ‘State 
of the Art” situa na Florida. E 
capacidad di produccion di e 
fabrica aki ta ser complementa 
cu otro planta, igualmente bon 
equipa y cu calidad mundial, 
situa na Puerto Rico, pa sumin- 


istra e islanan grandi y chiquito 
den Caribe. 

Uniendo distribucion di Pepsi 
na esun di GATORADE y otro 
productonan di PEPSI bao di 
un solo dak, awor por introduci 
mas productonan cu e grupo in¬ 
dustrial aki ta produci caba, den 



nos mercado. Antes varios otro 
refresco no por a bin Aruba, 
pasobra cu e tabata competi cu 
productonan di e fabrica local. 
Cu e cambio grandi aki, Pepsi 
tambe lo introduci su logo y 
imagen nobo pa nos comu- 
nidad. Ya por a mira esaki den 
propaganda den medionan. 

E distribudor local nobo, De 
Veer and Son N.V. a cuminsa 
opera comercialmente den 
anjanan 30, cu un panaderia 
comercial na San Nicolas di Ge¬ 
rard De Veer. Durante ananan 
a crece hunto cu e mercado di 
Aruba y den ananan 90 nan 
a muda for di nan sede na 
Eagle pa un edificio grandi y 
moderno na Wayaca. Pepsi lo 
opera desde e edificio renoba y 
moderniza, situa den Rondweg 
# 121 na Dakota. Como gesto di 
agradecimiento pa e sosten di 
Aruba, Pepsi lo traha un cancha 
di Basketball dilanti di nan sede 
nobo pa e hubentud di Dakota. 
E producto di Pepsi lo carga un 
prijs internacional stabil, sin 
core peliger di aumento di costo 


pa motivo di prijs di awa mas 
halto of pa motibo di petroleo 
of variacion di calidad. 

Pepsi lo bay introduci den mer¬ 
cado un cantidad grandi di 
cooler completamente nobo pa 
su rebendedornan. Nan ta cool¬ 
er cu no ta usa e gas FREON, cu 
ta afecta nos capa di Ozone di 
nos atmosfera. Na di dos lugar, 
e coolernan nobo aki ta gasta 
hopi menos coriente cu esnan 
di antes, dunando asina un 
contribucion na baha gasto di 
operacion di e rebendedornan. 
No solamente e coolernan nobo 
di Pepsi ta funciona “Green”, cu 
mas eficiencia y menos contam- 
inacion di freon, sino tambe tur 
equiponan nobo di machine di 
Postmix di refresco y di bebida 
frieu. Tur cooler y equipo nobo 
di Pepsi ta bin cu e logo y e ima¬ 
gen nobo y moderno di Pepsi. 
PEPSICO ta masha contento cu 
e cambio grandi cu a tuma lugar 
den mercado di Aruba. E ta un 
oportunidad pa cuminsa un era 
nobo y positivo. 

Yasmine Allas den Festival Literario ‘Crusa Lama’ 


CRUSA Lama ta un festival 
literario internacional, den 
cual autornan y poetanan di 
Libanon, Maleisia, Somalia, 
Hulanda y Aruba ta topa y ta 
presenta un seleccion special 
for di nan obranan. E festival 
ta diadomingo 18 di april den 
cura di Dept. Arubiana di Bib- 
lioteca Nacional Aruba pa 7 or 
di anochi. 


For di Hulanda ta spera e autora 
Yasmine Allas (Somalié, 1967). 
Yasmine a hui na 1985 pa exte- 
rior y a yega Hulanda na 1987. 
Prome su ambicion tabata pa 
bira actor, pero awendia e ta 
conoci principalmente como 
escritora. Den su novela mas 
recien, Een nagelatenverhaal, e 
ta conta di un hende muher, cu 
riba invitacion di un producente 


^ SETAR 

ANUNCIO 


SETAR N.V. ta informa usuarionan di 
telefonnan celullar GSM cu debi na trabou 
di mantencion riba e sistema di GSM lo 
por tin interapcion di servicio; 

diabierna 9 di april 2010 
entre 3:00 am y 5:00 am 


Your second I arg est investment, protect it. 



Studies show that your car is 
your second largest investment 
next to your home. 

You owe it to yourself to 
protect it with the best security. 


State-of-the-Art Vehide Protection 



L INVEST 

rSHCUftENaL 

fÉJYJ 


Authorities are provided specifk 
location by the call center agents of 
Invest Secure leading to faster 
recovery. 


Tel. 582 7252 
insec@setarnet.aw 


7 days a week, 
assisting you with 
police notification 
in the event ofa 
stolen vehicle 
occurrence. 


Professional thieves thrive on 
the everyday vehicle owner; 
especially those whose vehicles 
are not protected with 
adequate anti-theft devices. 



di documentario, ta bolbe su 
pais natal despues di 23 ana. E 
ta bira un experencia emocio- 
nal, ora cu e ta ripara cu e pais 
a keda destrui y no a keda casi 
nada di su pasado. 

Allas regularmente ta contribui 
na e debate publico na Hulanda. 
Su buki Ontheemd en toch 
thuis (2006) ta un coleccion 
di essays di bida den e escena 
multicultural na Hulanda. Es- 
akinan a keda publica den 
Volkskrant. Allas ta habri den 
su comentario y sa duna critica 
caminda mester. Den su opin¬ 
ion, fanatismo den religion ta 
un problema grandi cu mester 
combati. Situacionnan inhusto 
ta hunga un rol den su obranan, 
ya caba for di su prome novela 
Idil, een meisje (1998). Den e 
ultimo novela aki e ta describi e 
bida pisa di un mucha muher na 


Somalia. Tambe e ta cuestiona 
Vrouwenbesnijdenis’. 

Un y tur ta bon bini na e festival 


literario Crusa Lama. Carchinan 
lo ta na benta pa cinco florin na 
Biblioteca. 


Presidente di SI NBA David Roza satisfecho 
despues di reunion cu Premier Eman 



PRESIDENTE di sindicato 
SINBA sr.David Roza a pidi 
un reunion urgente cu Prome 
Minister di Aruba mr.Mike 
Eman mirando e situacion 
penoso cu Brandweer ta den 
y cu seguridad di Aruba y su 
bishitantenan ta na peliger. E 
autonan di Bombero ta bieu 
y pa hopi tempo no a haya e 
atencion necesario. Un tras di 


otro nan ta dunando problema. 
Sr.Roza a conta cu ayeramainta 
mes un di e autonan di Bombero 
na Tanki Flip a dana y no tabatin 
otro unidad pa cubri e trabou 
pabou di brug. Un situacion cu 
no por sigui pa mucho tempo 
mas. Prome Minister tambe ta 
haya cu mester bin un solucion 
rapido y den un tempo cortico 
lo cumpra tres auto pa Cuerpo 


di Bombero. Sr.Roza a keda 
masha satisfecho cu e promesa 
aki ya cu dor di e situacion den 
Brandweer e empleadonan ta 
demotiva ultimo tempo y e no- 
ticia aki sigur lo trece cambio 
den esaki. Un otro asunto cu 
e sindicato a trece dilanti ta e 
problema di “vergrijzing”. 

Di 2010 pa 2015 riba 30 bomb¬ 
ero ta bai cu pensioen. Den un 
reunion anterior cu Minister di 
Husticia Dowers el a priminti e 
sindicato cu den e presupuesto 
lo pone pa emplea mas o menos 
15 hende pa cubri e trabou. 
Den e reunion ayera cu Prome 
Minister Eman e asunto aki a 
wordo discuti tambe y el bisa 
cu lo cuminsa tuma hende den 
servicio di Brandweer pa tur cos 
cuminsa cana mas lihe posibel. 
Presidente Roza di sindicato 
SINBA ta bisa cu nan lo mester 
di mas di 3 miyon florin pa com- 
pra di auto so, sin conta per¬ 
sonal y otro material. Na final 
sr.Roza a gradici e miembronan 
di SINBA pa nan pasenshi y cu 
awor nan por ta satisfecho ya cu 
tin un lus na horizonte. 

Rescatistanan ta manda senal pero no ta haya contesta 

di mineronan atrapa na Virginia 




EKIPONAN di rescate a perfora 
e mina di carbon caminda 25 
persona a muri den un explosion, 
pero nan no a haya contesta di 
posibel sobrevivientenan ora 
nan a bati e tubo di perforacion 
pa manda senal. 

Nan ta pendiente pa tres insta- 
lacion di ventilacion pa saca 
gasnan toxico y permiti entrada 
di rescatistanan tras di cuater 
persona cu ta sigui desapareci 


den e peor accidente minero di 
Merca den mas cu dos decada. 
Gobernador Joe Manchin a bisa 
cu e ekiponan di rescate a bati 
e tuberia di perforacion pa 15 
minut cu e speranza cu esaki ta 
wordo scucha bao tera. 

'Nos nos haya nungun con¬ 
testa' Manchin a informa den 
un reunion ayera mainta. Fun- 
cionarionan a laga sa cu nan tin 
intencion di causa un explosion 


chikito ariba na tera pa manda un 
senal sismico pa e mina. 

E empresa cu ta maneha e mina, 
Massey Energy Co., regular- 
mente ta haya multanan fuerte 
pa violacion di seguridad, incluy- 
endo e problemanan recien cu e 
sistema di ventilacion cu ta saca 
gas metano combustibel. 

Den ultimo aha, inspectornan 
federal a propone mas cu $ 1 


miyon na multa pa violacion di e 
mina. Solamente 16 por ciento a 
wordo paga. 

Den un entrevista diamars, e CEO 


di Massey, Don Blankenship no a 
duna importancia na e relacion 
entre e sistema di ventilacion y 
e accidente. 


% SETAR 

PARTICIPACION 

SETAR ta informa tur cliente cu e ultimo fecha pa paga 
cobransa di Telefon, Cellular, Internet y Cable ta 

diahuebs 8 di april 2010 

Nos kier recorda nos clientenan cu ta paga cobransa di 
telefon, celular y Internet online pa nota e number di cuenta 
pa por procesa e pago debidamente. E number di cuenta ta 
consisti di 16 cifra y ta aparece na e barcode mas abou riba e 
cobransa. 

Orario di Teleshopnan ta: 

Teleshop Seroe Blanco di dialuna pa diabiema di 07:45 am - 
4:00 pm 

Teleshopnan di Santa Cruz, San Nicolas, Palm Beach y 
Irausquinplein 

dialuna pa diasabra di 9:00 am - 5:30 pm 

Pa informacion tocante telefon, cellular of internet por yama 

114 of 139 of pasa libremente na cualke di nos Teleshopnan. 

Orario Oficina di Cable: di dialuna pa diabierna di 8:00 
am - 4:30 pm 

Por paga e cobransa di servicio di cable na nos oficina na 
Caya Betico Croes 200, na Teleshop San Nicolaas y tambe 
online. Clientenan cu ta paga online corda nota e number di 
cuenta cu ta consisti di 6 cifra cu ta aparece riba e cobransa. 

Pa informacion tocante di servicio di Cable por yama 583 
7000. 


Gobernador ta pidi tent pa 
damnificadonan di temblor 



Conferencia Nacional di Gober- na un forma corecto'. 


E gobernador di Baja California, 
José Guadalupe Osuna Millån, a 
bisa cu e mas cu cinco mil fami- 
anan cu a resulta damnifica pa 
e temblor di 7.2 grado di diado- 
mingo ultimo lo biba den shelter 
pa varios siman. 

E mandatario estatal a bisa cu pa 
e motibo ta solicita ayudo den 
forma di tent y colchon, ya cu ali- 
mento, awa, paha y articulonan 
basico cu e mas cu 25 hendenan 
tin mester ya a wordo suministra. 
'Caminda si nos tin mester di 
ayudo ta cu tent, pasobra hopi 
di e hendenan aki lo biba den 
un centro di asistencia pa varios 
siman, mientras nos ta construi 
e viviendanan nobo pa casi 
cinco mil famia', e'la bisa den un 
entrevista. 

E'la splica cu e'la haya apoyo di 


nador (Conago) y p'esey e no 
a emiti un solicitud di apoyo 
nacional. 

'Nos a haya masha hopi ayudo 
pa solidaridad di e pueblo Mexi- 
cano, y nos kier administra esaki 


Osuna Millån a agrega cu a 
habri tres shelter, cu ta ubica 
na Tijuana y Ensenada, ademas 
a yega ayudo di e estadonan 
Sonora, Chihuahua, Querétaro, 
y Sinaloa, entre otro. 

Ciclovia 

ÅRUBA 



XTREME - H- LI 


VING 



IDEFRE 




/^zr — 

•fSU»a|eS es 

jog9' n9 b 



ctci&uiit? 


Ciclovia Aruba ta un 
programa deportivo 
unda ta sera caminda 
/cayanan pa trafico di 
motor y asina permiti 
nos comunidad hasi 
actividadnan fisico 
manera canamento 
coremento, ska ting of 
core bicicleta riba 

.“Sr si " pe,i9 " di 



Coremento 

Joe Laveist 

Sport Park Pastoor Hendrickstraat 



Core bicicleta 
Polis 


Ehercicio 

Polis 



Canamento 


Hasi 

deporte 


Tambe l o tin 
y les di 


_ 'zurntm 

'9@ , iu4hi salsa! 




Svcfat: 

Diasabra, 10 di april 2010 
(PteMrie; 

4:30 pm p a 8:00 pm 

3°e Laveist Sport Park 

orensweg 
Lagoweg 
Bernhardstraat 

Pastoor Hondrikstraat 

E cumt' C ® mava ' di ™cha) 
rw ?°" dl e ac «vidad ta r 
Centrale Busstation di 

Arubus na San Nicolaas. 



Pa mas informacion tuma contacto cu IDEFRE na telefoon: 582-4987 


llltf ^ DOWi> 

SERLIMAR 


Cuater morto den temblor na 
Baja California 




MÉXICO - Secretaria (Min- 
isterio) di Defensa Nacional 
(Sedena) a informa ayera cu 
tin cuater victima mortal ycien 
herido den e temblor di 7,2 
grado Richter cu a sacudi e es- 
tado Mexicano Baja California 
diamars ultimo. 

"Te awor tin un toal di cuater 
morto y 100 herido sin compli- 
cacion grave" Sedena a laga sa 
den un comunicado, den cual 
nan ta duna detaye di aplica- 
cion di e Plan DN lll-E di apoyo 
na poblacion den situacionnan 
di desaster den e ciudadnan 
Mexicali, Tijuana, Tecate y na 
San Quintin. Sedena no a duna 
detaye di e cuater mortonan. 
Autoridadnan di Baja California 
den oranan di mainta a bisa cu 
tabatin dos morto y mas cu 200 
herido. 

Atardi, durante un bishita na 
Baja California, e presidente 
mexicano, Felipe Calderon, a 
menciona durante un acto di 


evaluacion di dano cu prob- 
ablemente lo tin un di tres 
victima mortal di e temblor, y 
cu e lo a muri "pa causa di un 
infarto". 

Di otro banda, Gobierno Mexi- 
cano ayera a declara Mexicali, 
Capital di e estado Baja Califor¬ 
nia, den estado di emergencia 
pa motibo di e temblor, cu e 
meta pa e estado haya e recur- 
sonan pa atende cu e necesi- 
dadnan basico di e poblacion 


afecta. 

E Ministro di Asuntonan Interno 
a bisa den un comunicado cu 
e Declaracion di Emergencia 
ta permiti autoridadnan di e 
ciudad ey dispone inmediata- 
mente di recursonan di e Fondo 
di Desaster Natural (Fonden). 

E temblor di 7,2 grado cu a 
tuma lugar diamars tabatin su 
epicentro na 18 kilometer di 
Mexicali y desde e momento 
ey tabatin mas cu cien replica. 

GANA NA CRYSTAL & SEAPORT CASINOS 

6 AUTO 
DEN APENAS 

4 LUNA! 




JUDITH 

MONCADA 

3 di April, 2010 kU- i 

progressive prize: 

FORD MUSTANG 

casino: 

CRYSTAL CASINO 



MARIO 

MADURO 

18 di Februari, 2010 
progressive prize: 

FORD MUSTANG 


CRYSTAL CASINO 



PONIMIN 

AMATSARIP 

3 di April, 2010 


progressive prize: 

CHEVROLET AVEO 

casino: 

SEAPORT CASINO 



MANUEL 
CANDELARIO 
DE LA CRUZ 

30 di Januari, 2010 _ 

progressive prize: 

CHEVROLET AVEO 







TERESA 

BERROA 

HERNANDEZ 

10 di Maart, 2010 
progressive prize: 

SUZUKI SWIFT 


SEAPORT CASINO 


SEAPORT CASINO 



BUFORD 

YOUNGBLOOD 

22 di Januari, 2010 L 
progressive prize: 

FORD MUSTANG 


CRYSTAL CASINO 


POSIBEL SOLAMENTE NA 


CRYSTAL & SEAPORT CASINOS! 

Preocupacion di Merca pa 
compra di arma ta cinico 
segun Chavéz 


PRESIDENTE Hugo Chåvez a bisa cu e preocupacion 
di Merca pa e posibel compra Venezolano di arma Ruso 
ta “cinico” pasobra nan ta gasta mas na armamento cu 
henter resto di mundo. 

"Si nos suma e gastonan militar di tur pais di mundo 
ainda esaki ta mas abao cu e gasto militar di Merca, y nan 
tin e curashi pa critica nos pasobra nos ta fortaleciendo 
nos capacidad di defensa", Chåvez a bisa desde Palacio 
Miraflores, sede di Gobierno, den un conexion cu e 
canal estatal Venezolana de Television. E declaracion di 
e presidente a responde na declaracionnan di e vocero 
di Departamento di Estado, Philip Crowleye cu a mustra 
preocupacion cu e ekiponan cu Venezuela por cumpra 
bay para na "otro caminda den e region" Crowley tambe 
a bisa cu su Gobierno no por evita di puntra su mes"ki 
necesidad di defensa legitimo Venezuela tin pa e ekipo 
aki". Chåvez a reacciona riba e pregunta di e funcionario 
Mericano y a responde "wel, nada mas cu e menaza 
imperial, di nan mes" Venezuela tin un linea di credito 


aproba di Rusia pa 2.200 miyon dolar pa adquisicion di 
armamento, pero prome ministro Ruso, Vladimir Putin, 
cu tabata na Caracas dia 2 di april, na su regreso na 
Moscu a papia di posibel pedidonan pa mas cu 5.000 
miyon dolar. Venezuela a bira e principal cliente di Rusia 
pa ekiponan di guera despues cu Merca a nenga di en- 
trega e pais pieza y otro arma pa mantene of actualiza 
nan inventario.Te awor e compra Venezolano di avion, 
helicopter y rifle a yega na como 4.000 miyon dolar. 



Gobierno Colombiano lo protesta 
detencion di 8 ciudadano 


Presidente di Colombia, Åi- 
varo Uribe, a anuncia cu e lo manda 
un carta di protesta pa Venezuela pa 
detencion di ocho colombiano cu ta 
wordo acusa di actonan di spionahe. 
Den declaracionnan haci na e 
emisora ABC di Barranquilla, 
Uribe a bisa cu tambe e lo "pidi 
vigilancia di organismonan 
intemacional pa e derechonan 
humano di e compatriotanan 
deteni na Venezuela no wordo 
viola". 

Uribe a referi na otro episo- 
dionan den cual ciudadanonan 
Colombiano a wordo deteni 
Of. Haya morto na Venezuela y 
a enfatiza:"nos no por permiti 
cu colombianonan ta wordo 
persigui pa nan nacionalidad". 
Den e ultimo lunanan a keda 
raporta desde Venezuela, mas 
di binti caso di morto di colom¬ 
biano den diferente circum- 
stancia y Gobierno di Uribe, 
segun a wordo denuncia na 
varios ocasion, ainda no a haya 
informacion di e investigacion 
cu a wordo haci pa aclarea e 
sucedido. 



"Na Venezuela varios colom¬ 
biano a muri, y e unico cos 
cu a wordo bisa ta cu nan ta 
paramilitar. Te awe Gobierno 
Colombiano no a haya ningun 
indicacion cu ta vincula nan cu 
paramilitarismo, ni con nan a 
muri, si esaki tabata legitimo 
o tabata un violacion di nan 
drechonan humanos", e'la bisa. 
E ministro di Asuntonan Interno 
y di Husticia,Tareck El Aissami, a 
bisa cu e ocho colombianonan 
deteni ta wordo acusa di spio¬ 
nahe pa sabotea instalacionnan 
electrico na Venezuela. 

El Aissami a bisa cu e naciona¬ 
lidad di e ciudadanonan aki"ya 


ta motibo pa preocupacion"y a 
bisa cu e acusacion ta basa riba 
e hecho cu a confisca camara di 
e detenidonan cu ta contene 
foto di instalacionnan electrico 
den e pais como tambe di e 
infrastructura di caminda. 

Di su banda, Uribe a bisa cu 
esnan deteni ta pertenece na 
un famia biba na Venezuela 
pa hopi aha caba y cu nan tin 
un fabrica di icecream y cu 
nan momento cu nan a wordo 
deteni nan tabata "practica 
turismo". 

Pa loke ta e declaracion di 
Gobierno Venezolano cu e de¬ 
tenidonan tabata pertenece na 
ehercito Colombiano, Uribe a 
bisa cu solamente dos di nan a 
traha na un "instalacion militar 
na Medellm", den departa¬ 
mento di salud. 

Di su banda, Milena Bedoya 
Giraldo, yiu muher di un di e 
detenidonan y prima di otro 
tres, a bisa na e emisora Caracol 
Radio cu e investigacion cu ta 
tumando lugar riba nan ta basa 
"riba suposicion". 



Arizona ta pidi ayudo 
militar pa frontera cu 
México 



Gobernadora di Arizona, Jan Brewer. 


GOBIERNO di estado Arizona a solicita mas recurso federal na 
frontera cu México pa frena e trafico di hende, droga y arma. 
Den un carta pa presidente Barack Obama cu a wordo publica 
diamars, gobernadora Jan Brewer a bisa cu e caminda y lugar 
no habita di Arizona a bira aigun di e principal pasonan pa inmi- 
gracion ilegal y contrabanda di armas y droga. 

Brewer a solicita mas elemento di Guardia Nacional na frontera 
pa fortalece seguridad y asisti e personal di Aduana y Proteccion 
Fronterizo. 

E gobernadora ta pidiendo incorporacion di 250 efectivo pa au- 
menta e Cuerpo Conhunto contra Narcoterorismo di Arizona na 
como 400 elemento, como tambe un otro contingente di soldad 
y piloto di Guardia Nacional Aereo. 

Mas cu 15 morto den protesta di 
oposicion na Kirguistån 



Protestanan contra gobierno a extende den henter Kirguistån ayera, 
ora miles di manifestante a asalta e principal edificio di gobierno, cende 
e oficina di procurador na candela y sakea e sede di television estatal, 
causando enfrentamentonan cu a laga por lo menos 17 morto y 180 herido, 
gobierno a informa. 



E manifestantenan a marcha bay ministerio di asuntonasn interno, segun 
reporteronan di Associated Press cu ta na e lugar. Polis a los tiro pa aleha e 
multitud di e edificionan di gobierno. 



E protestanan, causa pa corupcion oficial y un aumento recien di e tarifanan di 
combustibel, a menaza cu destabiliza e antiguo nacion Sovietico di Asia Central, 
caminda tin un base militar Mericano di abastecimento pa e forzanan cu ta lucha 
contra Talibån na e pais bisiha Afganistån. 



E activista opositor Shamil Murat a bisa AP cu e ministro di asuntonan interno, 
Moldomusa Kongatiyev, a muri golpea pa un multitud na Talas, e ciudad de 
occidente di e pais caminda e protestanan a cuminsa un dia prome. 

E vocero di ministerio di Salud, Yelena Bayalinova, a bisa cu 180 persona a 
resulta herida ayera, pero e no a duna detaye. 



E activista opositor Toktoim Umetalieva a bisa cu 17 persona a muri ora 
polis a los tiro cu municion di guera. Un funcionario di gobierno, cu a papia 
bao condicion di anonimato, a confirma e cantidad di morto. 



Oposicion 
a priminti 
pa desafia e 
represion inicia 
pa e presidente 
autoritario 
Kurmanbek 
Bakiyev. E 
presidente no 
a aparece den 
publico ayera y 
su paradero ta 
desconoci. 


E 

manifestacionnan 
cu a converti 
den disturbionan 
violento a sigui 
otro protestanan, 
caminda e 
masa a asalta 
un edificio 
di gobierno, 
y a retene e 
gobernador local 
como rehen. 

Brunch familiar di Pasco Grandi na Tierra del Sol 


VENTANAS Del Mar a ofrece 
cuminda internacional cu un 
‘zing’, ora cu e gran evento fa¬ 
miliar a tuma luga diadomingo 
di Pasco Grandi. 

E buffet a inclui hopi di e res¬ 
taurant su specialidadnan, 
entre otro, salada, sopi, fabori- 
tonan di desayuno, e chef su 
platonan principal signatura di 
pisca fresco, porcoy tenderloin, 
acompanante excitante y un 



surtido decadente di pasaboca, 
sirbi cu mimosa y fruit punch. 
E entretenimento en bibo ta- 
bata den man di Angelo Kool- 
man, kende a presenta cu bistå 
di California lighthouse su tras. 
Ventanas del Mar restaurant lo 
ta organisando un evento fes- 
tivo na honor di Dia di Mama, 
cual ta e fecha confirma pa e 
siguiente Gran brunch familiar 
na Tierra del Sol. 

Tania Wever a gana 
cu Pin2Win di SETAR 


DANKI 
PA YAMA 

733-8477 


E campana di SETAR ta Pin- 
2Win ta bayendo hopi bon 
mes. E participantenan ta varia 
di tur edad ya cu casi tur cliente 
di SETAR ta haci uso di opor- 
tunidad di PIN otro y awor por 
pin SETAR e compania nr. 1 di 
Aruba pa nan gana premio hopi 
atractivo. 

Tania Wever a resulta di ta 
un otro ganador di SETAR na 


unda ela ricibi e premio di 3 
luna di abonnement di Black- 
Berry Gratis. 

Sigur esaki a cai na su agrado 
ya cu SETAR semper ta duna su 
abonadonan algo bek! 

Pabien ta bai na Tania Wever cu 
su premio di PIN2WIN. 



Jorzihno “Gucci” Everon campeon 


SIMAN pasa Federacion di 
Biljart Arubiano a organisa 
su promer campeonato nacio- 
nal pa hoben naci na 1991 of 
despues. Den promer buelta, 
Aron Jansen ta gana Alderson 
Giel 5-3, Jorzihno Everon ta 
gana Jason Kock 5-3, Stephan 
Acosta ta gana Reginald Hen- 
riquez 5-2, Stargel de Cuba ta 
gana Miguel Wernet 5-0. Si- 
giuendo den buelta di ganador 
Aron Jansen ta gana Luis Kock 
5-3, Jorzihno Everon ta dal otro 
favorito Jorshua Ras den un 
wega preta 5-4. Cos ta bira mas 
interesante y Stephan Acosta ta 
gana Aron Jansen 5-3 y Jorzi¬ 


hno Everon ta gana Stargel de 
Cuba 5-2. Semi final Jorzihno 
Everon den un wega tight tight 
ta manda Stephan Acosta los- 
ers round 5-4 y Jorzihno ta bai 
sosega pa warda e wega final. 
Den buelta di perdedor, Jorshua 
Ras ta elimina Anderson Giel 
4-1, Jason Kock ta elimina su 
ruman Luis Kock 4-1, Jorshua 
Ras ta elimina Miguel Wernet 
4-0, Jason Kock ta elimina 
Reginald Henriquez 4-1. Jor¬ 
shua Ras ta sigi cu su rally y ta 
elimina Aron Jansen 4-1, Jason 
Kock tambe ta manda Stargel 
de Cuba cas cu 4-1. Den un 
bataya di favorito Jason Kock 


ta elimina Jorshua Ras 4-2 pa e 
bai topa Stephan. Pero Acosta 
ta tumba Jason Kock 4-2 pa e 
haya su revancha cu Jorzihno 
Everon den final. Den un final 
di bon nivel, y basta pareu te 
na 4-4, Everon ta demostra 
superioridad y ta gana Stephan 
cu 7-4. Jorzihno “Gucci” Eve¬ 
ron ta logra su prome triunfo 
grandi. Classic Billiard cu ta- 
bata host di e bunita evento pa 
nos hoben nan, lo start pronto 
cu un “9-ball Youth Tour” riba 
diadomingo... hobennan, keda 
pendiente pa e serie di torneo 
nan cu ta na caminda. 


nacional hubenil Bola-9 



Aruba Bank ta ofrece pueblo hipoteca pa compra, construccion 

of refinanciamento di cas y paga despues di seis luna 



ARUBA Bank ta sumamente 
contento cu e reaccion di e 
pueblo di Aruba riba e campana 
di Mortgage Savings; sera un 
hipoteca awor, na un interes 


reduci, y cuminsa paga despues 
di seis luna. Recientemente 
Aruba Bank a lansa su campana 
pa promove compra, construc¬ 
cion of refinanciamento di cas. 


E incentivonan cu esaki a bini 
cune a trece reaccion mesora 
cerca clientenan di e banco pero 
tambe otronan cu tabata in- 
teresa den e campana p’asina 


realisa nan sono. 

Loke cu a haci e campana inte¬ 
resante y atractivo ta e interes 
reduci cu ta wordo aplica, den 
combinacion cu otro incentivo 
manera e hecho cu despues di 
sera e contrato di hipoteca, ta 
cuminsa paga despues di seis 
luna. Awor e campana aki ta 
permiti e cliente realisa dobel 
di su sono, pasobra e placa cu 
normalmente e lo mester paga 
na hipoteca durante seis luna 
largo, e por spar esaki pa realisa 
p.e. un biaha pa Disney World. 
Den e campana aki Aruba Bank 
a pensa riba tur tipo di cliente: 
esun cu tin su cas caba cu kier 
renobe of amplie y esun cu 
no tin cas propio, pa construi 
esun di su sono, of cumpra uno 
existente. 


Di e personanan cu a acudi na 
un di e filialnan di Aruba Bank, 
casi tur a dicidi di bay den e 
oferta unico aki cu Aruba Bank 
ta ofrece, pasobra no ta algo cu 
bo ta haya tur dia. 

Aruba Bank ta invita tur per¬ 
sona interesa pa haya nan me- 
sun cas of drecha esun cu nan 
tin awor, pa pasa na un di e 
filialnan di Aruba Bank situa 
strategicamente rond Aruba pa 
busca informacion. E personal 
amable lo duna tur hende un 
splicacion amplio y di con ven- 
tahoso e campana aki ta. Un 
campana unico cu ta na Aruba 
Bank so bo por haye. 

Aruba Bank ta conoci pa su 
campananan masha inovador 
y cu ta hala masha atencion y 
esaki ta otro di e campananan. 

Soul Beach Music Festival 2010 ta presenta celebridadnan top 

Durante “Memorial Day Weekend” _ 



E aha aki Soul Beach Music 
Festival lo ser presenta e aha 
aki pa Aruba y otro partnernan 
energético y electrificante den e 
mundo di entertainment. Y tin 
un “line up” pa complace tur 
hende y lo exita e publico cu ta 
gusta musica di R&B. Manera 
e dicho ta bisa “pump up the 
iron” nos lo bisa “pump up the 
music” ora Aruba ta sede di e di 
diez (10) edicion di Soul Beach 
Music Festival. Cual ta e di shete 
(7) edicion na Aruba. 

Cu un line-up excitante di tal- 
entonan hopi bon conoci den e 
mundo di artistico na Estados 
Unidos por bisa cu Aruba ta 
honra pa mira den concierto 
ganador di seis (6) grammy 
awards y shete (7) multi plati- 
num award esta Mary J. Blige 
como tambe e ganador di cinco 
(5) grammy awards e extra 
ordinaria Toni Braxton, e sen- 
sacion R&B multi platinum 
Joe Thomas, e nominado pa 
grammy cantante y compositor 
e genio Raheem DeVaugh como 
tambe e actor y comediante 
Kevin Hart cu lo derocha tal¬ 
ento y inspira tur presente cu su 
bon presencia ariba stage cu lo 
hasi su debut den e di 10 edicon 
di Soul Beach Music Festival. 

Diferente di e ahanan anterior e 
aha aki e conciertonan lo tuma 
lugar den Joe Laveist Sportpark 
na San Nicolas y e anochi di 
“comedy” lo tuma lugar den 
Aruba Entertainment Center. 
Evento presenta pa Gobierno 
di Aruba lo tembla Aruba ora cu 
pa 5 dia largo di 26 -31 di mei lo 
presenta actividadnan den dia 
y anochi tanto pa turista como 
local. E 5 dianan di actividad 


aki ta encera “beach parties”, 
“concerts” y “after concert 
parties” na diferente clubnan 
nocturno di Aruba. 

Mescos cu tur aha ta garantiza 
entretenimiento total pa fanati- 
conan di musica Soul, Hip-Hop, 
R&B yZouk. 

Organisadornan ta spera di hala 
bastante turista durante e dian¬ 
an aki, kendenan lo bin bishita 
nos pais y goza di su beyeza 
mientras cu nan ta wordo de- 


leita cu e tremendo ambiente di 
e festival tanto den dia y anochi 
después di cada anochi di con¬ 
cierto lo bai tin “after party” na 
varios club nocturo organisa 
pa Soul Beach pa entretene 
tanto nan bishitantenan y nos 
hendenan local. Tambe e com- 
binacion di artista invita e aha 
aki ta fabuloso y nan ta sigur cu 


tur lo duna Aruba “The Best” 
den nan presentacion. 

E trasmision “live” di varios 
radio emisora manera di Los 
Angeles KJLH, Washington DC 
WHUR y New York , Charlotte 
y ABC NetWork cu lo ta den ac- 
cion cu celebridad di radio lo 
ejecuta entrevistanan en vivo 
di e localidad aki na Aruba. 
Tur esaki lo conecta miles di 
Americano cu no por a viaha pa 
atende e evento cu Aruba y tur 
ta promocion pa Aruba. 


Diabierna 28 di mei: Aruba 
Entertainment Center 
Diabierna lo ta e “Comedy 
night” cu lo tuma lugar den 
Aruba Entertainment Center 
y pa prome biaha lo bai tin un 
“showcase” di varios comedi¬ 
ante patronisa pa Shaquille 
O’Neal y lo presenta como co¬ 


mediante principal Kevin Hart 
y Chris Spencer. 

Kevin Hart 

Su participacion den shownan 
grandi a habri caminda pe 
por participa den pelicula- 
nan manera “Paper Soldiers”, 
‘Scary Movie 3 & 4”, “Along 
Come Polly”. Hart a sirbi como 


escritor,co-produce y strea di e 
sitcom na ABC na 2004 “The 
Big House”. 

Na 2005 e la gana e Platinum 
Mie Viewers Choice Awrad na 
BET Comedy Awards. Tambe e 
la presenta den su mesun spe¬ 
cial di mei ora ariba Comedy 
Central. Kevin Hart ta miembro 
di e elenco di Comedy Central 



















AWEMainta.com I Diahuebs 8 di April 2010 Local I 19 




Raheem DeVaugh 


show KrodMåndoonyFlaming 
Sword of Fire cual a ser lanza 9 
di april 2009. 

Diasabra 29 di mei: Den Joe 
Laveist Sportpark 
Prome anochi di concierto 
después di e presentacion di e 
banda local lo presenta 
Mary J.Blige y Radeem 
DeVaughn. 

Mary J.Blige cu no ta un descon- 
oci y ta uno di e grandinan den 
e mundo di musica R&B. Prueba 
grandi ta su consistencia den 
e cantidad di albumnan # 1 y 
single hits cu e tabata tina riba 
Top Charts mas ganador di 
6 grammy awards y 7 multi 
platinum y 15 aha di amor pa su 
publico, criticonan y otro artis- 
tanan. Desde su debit na 1992 
e clåsico moderno “What’s the 
411” pa su hit grandi den 2005 
“Breakthrough” Mary J. Blige 
a colabora pa redifini e musica 
di R&B . Y mas ainda Mary J ta 
un artista cu ta usa su don pa 
inspira, eleva spirito, di esnan 
cu tin mester y ta toca bidanan 
cu alma y curazon pa esnan cu 
ta interesa pa scucha. Mary J 
su di 8 studio hit CD “Growing 
Pains” ta ariba su lista di “best 
selling hit” di e album “Reflec- 
tions” den ana 2006. 

Radeem DeVaughn, yiu di e 
conocido Jazzista Abdul Wadud 
y a lanta y crece na Maryland 
y a incicia su carerra den club- 
nan den areanan di Washing¬ 
ton D.C. Despues di varios 
cancionnan di cual e ta vende 
ariba caya durante su shownan 
e la firma cu Jive Records y a 
lanza e cancion “The Love Ex- 
perience”. Na 2007 e ta kibra 
barera comercial cu su hit “Love 
Behind the Melody” cual hit e la 
gana 2 nominacion pa grammy 
awards, 2 BET J Awards for 
“Best Male R&B Artists” como 
tambe ålbum di ana y un lugar 
previlegia den e tour di Jill 
Scott. Tambe e ta e homber tras 
di e hitnan nomina pa grammy 
“Woman” y ‘Customer” cu ta 
cancionnan cu ta pone e cura¬ 
zon bati duro. 

Radeem ta un di e artistanan 
hopi stima den e era moderno 
den music di soul. 


Diadomingo 30 di mei: Den Joe 
Laveist Sportpark 
Di dos anochi yena cu energia 
di composicion natural manera 
nos ta bisa “con dinamita pura” 
lo presenta Toni Braxton y Joe 
Thomas. 

Toni Braxton, cu un catalog 
impresivo di 5 album cu ta 
inclui e “best selling Ultimate 
Collection” na 2003. Mundi- 
almente Toni Braxton a gana 
fanaticonan desde cu e la ser 
lanza den musica contempo- 
rario na 1991 cu e hit “Love 
Shoulda Brought You Home” 
cu tabata e soundtrack pa e 
pelicula “Boomerang”. Como 
primera dama di “ La Face 
Records” Toni su partnership 
y creatividad cu Antonio L.A. 
Reid y Kenneth “Babyface” Ed- 
monds na 1993 a produci un sin 
fin di un multi platinum ålbum 
cu Toni Braxton. 

Otro cancionnan produci pa 
Toni ta “Another Sad Love 
Song”, “Breathe Again”, 

“Un- Break My Heart”, “You’re 
Makin Me High”, y “He Wasn’t 
Man Enough” y cu nan e ta total 
di 5 grammy awards. 

Joe Thomas, como un vocalista 
completo di R&B di voz suave 
cu sultura y ta inclui ocaciona- 
lmente aigun beat di hip- hop 
Joe su background extenso a 
permitie pa canta, skirbi y pro¬ 
duci hitnan cu a gana platinum. 
E la debuta cu e album na 1993 
jama “Everything”. 

Despues di esaki Joe a lanza 
varios hit singles cu ta inclui e 
# 10 R&B hit “I’M in Luv”. Na 
1997 e ålbum “All That I Am” 


a alcansa # 13 ariba billboard 
di 200 charts y # 4 ariba e 
R&B charts cual a sali bende 
mas di 1 miyon copia na USA. 
E la sigui traha hitnan manera 
“Ain’t Nothin Like Me” na 2007 
y “Signature” na 2009. Su car- 
rera exitoso tin un trayectoria 
di mas di 17 ana. 

Soul Beach Music Festival: 
Segun Minister di Turismo Ot- 
mar Oduber “Mi ta orguyoso 
di e line up di e aha aki como 
tambe di e partnership cu e 
organisadornan di Soul Beach 
Music Festival.Orguyoso cu e 
evento ta bai San Nicolas y lo 
duna un toke di Sanifest y tanto 
local y e bishitante por goza un 
tiki di arte y cultura di Aruba. 
Aruba ta cla pa ricibi y celebra 
hunto cu e artistanan y bishi- 
tantenan cu lo ta na Aruba pa 
disfruta di e evento di e aha aki. 
SBMF ta duna Aruba masha 
hopi cobertura den exterior den 
mercadonan potencial pa Aruba 
y esey ta algo cu ta complimenta 
e mercadeo di Aruba. 

E promocion na radio ta ex- 
celente y ta trese Aruba den “top 
of mind” di e viajero potencial 
cu Aruba no ta “target” via otro 
medionan specifico”. 

Benta di ticket di entrada: 
Manera ta custumber Soul 
Beach Music Festival ta ofrece 
y ta duna e mercado local pa 
cumpra nan ticket na un prijs 
especial y e aha aki no ta un 
excepcion. Prijs di entrada pa 
cada anochi lo ta Afis. 55,= pa 
persona obtenibel na Aruba na: 
Setar Teleshops, Dragon CD & 
Electronics, Moomba Beach, 
Mambo Jambo y stacion di 


gasoline di Valero. 

Organizadornan ta recomenda 
esnan cu ta desea di atende y 
presencia e show nan di e aha 
aki pa busca nan ticket tempran 
ya cu e “especial” aki ta limita. 
Ultimo dia pa por cumpra e 
kaarchi na e prijs ariba men- 
ciona lo ta diabierna 15 di Mei, 
2010 tanten cu tin den stock. 
Normalmente e prijs di entrada 
lo ta $ 65, = esta Afis. 117, = pa 
persona pa anochi. 

E aha aki ta e Soul Music Beach 
Festival ta conta cu varios spon¬ 
sor local y internacional: 

Main Sponsors: Aruba Tourism 


Authority, HBO, BlackPlanet. 
com, CodeBlack, Uptown, Jet- 
Blue Airways 

Local Sponsors: AHATA, Setar, 
De Palm Tours, Economy Car 
Rental, Coca Cola 
Primary Hotel Sponsor: Renais- 
sance Aruba Beach Resort & 
Casino 

Secondary Hotels Sponsors: 
Radisson Aruba Resort & Ca¬ 
sino y Holiday Inn Sunspree 
Resort 

Hotelnan Participante: Brickell 
Bay Beach Club Aruba, Hyatt 
Regency Aruba, Tierra del Sol 
Aruba Resort, Spa & Country 
Club. 

Pasco Grandi celebra den ambiente familiar na El Gaucho 



E fin di siman largo di Pasco 
Grandi a wordo celebra na 
El Gaucho restaurant den un 
ambiente familiar, cu bishi- 
tantenan di Costa Linda Beach 
Resort, Bucuti Beach Resort, 


Marriott Surf Club, y Westin 
Aruba Resort entre e hopinan 
cu a bini hunto pa un experien- 
cia culinario tan gusta. Despues 
di e temporada di abstinencia 
y Lent, e comedornan di carni 


tabata contento di por drenta 
El Gaucho atrobe y scohe for di 
su menu estelar. 

Mientras cu famia Meehan a 
raporta cu esaki tabata di nan 
10 bishita na Aruba, e famia 



Freeman tabata orguyoso di 
por comparti e noticia cu nan 
ta regresando pa e isla ya pa 20 
ana, bishitando nan restaurant 
preferi, El Gaucho, cada biaha. 
Guitarista Placido Garcia a 


entretene riba diadomingo di 
Pasco Grandi, percurando pa un 
ambiente musical divertido pa 
compana e steaknan gigantesco 
y delicioso. 


Fundacion Parlamento Hubenil a organisa 

Workshop “E ley di Atraccion den Accion” 



FUNDACION Parlamento 
Hubenil semper t’ey pa brinda 
diferente workshop na miem- 
bronan di Asociacion Conseho 
Hubenil Aruba (ACHA) pa moti¬ 
va y stimula desaroyo personal. 
Fundacion Parlamento Hubenil 
ta consisti di diferente repre- 
sentante cu ta bini for di un scol 
secundario of organisacion di 
hubentud di Aruba. 

En conexion cu nos tema di ana 
2010: “Nos Hobennan Positivo, 
nos Talentonan, nos Futuro” , 
ACHA a participa na e workshop 
“E Ley di atraccion den accion” 
presenta dor di Grupo Love & 
Light, dia 18 di februari y dia 


30 di maart. 

E meta di e dos dianan akinan 
tabata pa nos como hoben sina 
“comparti positivismo cu otro, 
nos comunidad y tambe traha 
pa cambio positivo di men- 
talidad pa asina atrae bienestar, 
salud, abundancia den tur sen- 
tido di palabra pa nos hobennan 


di Aruba”. 

E anochi a cuminsa cu un bunita 
speech riba con Love & Light 
a lanta como un organisacion 
y kico nan ta haci den nos co¬ 
munidad. 

A sigui despues cu e pelicula 
di “The Secret”, cu ta mustra e 
biahe interesante aki y alavez 


tambe e proceso completo di 
The Secret cu nos comunidad 
di Aruba a experiencia. 

Na final nos hobennan por a 
haci pregunta riba e pelicula. 
Cada hoben cu a presencia e 
workshop a haya na final un 
certificado cu nan a cumpli cu 


e workshop. Un danki special 
ta pa bai pa e miebronan di 
Love & Light: Betty Werleman, 
Madeline Ridderstap y Jeanine 
Tromp cu a mustra e hobennan 
di Parlamento Hubenil Aruba 
con nan tambe por trece positiv¬ 
ismo den nos cumunidad Aruba 
rond di nan mesun bida. 

‘One In A Million’ e ultimo di Honey Pot 



DESPUES di un pause di 3 luna 
pa presentacion live, Honeypot 
a regresa cu release di nan Hit 
Song di mas nobo na nos emi- 
soranan local. 

‘One in a Million’ ta nomber di 
e cancion promocional nobo 
nobo di Honeypot. Pa aigun 
tempo caba fanaticonan tabata 
warda riba e cancion nobo y 


manera cu a prminti nan a re¬ 
lease “One In A Million” cu ta 
un Dancehall Rock Trade Mark 
di Honeypot. E cancion nobo 
a wordo compone y aregla pa 
Chayo Tromp cu un estilo unico 
cu a wordo graba na Aruba mes 
na O.M.Z. Recording Studio 
di Kurt Labadie. Actualmente 
Honeypot ta den Recording 


Studio trahando riba mas tema 
pa completa e proximo album 
pa release den 2010. Sintonisa 
bo radio-emisora preferi den 
e dianan venidero pa scucha 
interview cu Chayo tocante e 
cancion nobo y tambe tocante 
e proximo album. No lubida di 
solicita e cancion mas nobo di 
Honeypot - ‘One In A Million’. 




AT RENAISSANCE - ORANJESTAD 


AT PASEO HERENCIA 


SCHEDULE FOR WEEK OF 
APRIL 8-APRIL 14 

*matinee: thursday - sunday | late show: friday & saturday 


CLASH OF THE TITANS 

NEW daily: 6:00 

matinee: 1:00 3:30 


8:30 

late show: 11:15 


V 

au 


THEBOUNTYHUNTER 

daily: 4:00 

matinee: 1:30 


6:30 9:00 

late show: 11:45 


nSJ REMEMBERME 

daily: 


4:45 

2:00 


7:15 9:45 

late show: 12:15 


nn BROOKLYN'S FINEST 

daily: 6:00 8:45 

matinee: 12:00 3:00 late show: 11:30 


PG-13 WHY DID I GET M ARRI ED TOO 

daily: 5:45 8:45 

matinee: 12:00 2:45 late show: 11:30 


CPGD ALICE IN WONDERLAND 

daily: 5:30 8:00 

matinee: 12:45 3:15 late show: 11:00 


DATENIGHT 

daily: 


4:00 


6:15 8:30 

late show: 11:00 


m copout 

daily: 6:15 

matinee: 1:00 3:45 


9:00 

late show: 11:30 


fPGl HOW TO TRAINYOUR DRAGON 

daily: 4:15 6:30 8:45 

matinee: 1:45 late show: 11:15 


PG41 OUR FAMILY WEDDING 

daily: 5:30 7:45 9:45 

matinee: 12:45 3:00 late show: 12:00 


PG DIARY OF AWIMPY KID 

daily: 

matinee: 12:00 2:00 late show: 


rm GREEN ZONE 

daily: 

matinee: 1:15 


6:30 9:15 

3:45 late show: 11:45 


rm SHE'SOUTOFMYLEAGUE 

daily: 5:45 8:15 

matinee: 12:30 3:15 late show: 11:00 

Fabula di e color di e parhanan 

di Aruba 

Pa: Roland W. Peterson 


HOPI, hopi aha pasa, prome cu hende tabata biba na 
Aruba, Aruba tabata hopi frieu. 

Tur e parhanan na mundo tabata tin un color so, 
shinishi cla, 

Un dia tur e parhanan tabata sinta rond di un 
kampvuur masha grandi pa haya un tiki calor. 

Nan tabata traha duro dor di trece palo y tira riba e 
candela, pa asina e kampvuur no paga. 

Hasta e Blenchi chikito tabata trece su pida yerba seco 
y lage cai den en kampvuur. 

Asina ture parhanan na Aruba tabata traha hopi duro. 

Tin basta dia cu solo no a sali. 

Nan sa si e candela paga nan tur ta muri di frieu 
Awor ta birando scur y nan sa cu ta bai bira mas frieu. 
Tur e parhanan ta trahando mas duro pasobra ora cu 
bira scur, nan no por mira unda pa piki e palo. 

Cada bes e parhanan bini cerca di e kampvuur nan 
plumanan ta kima/tosta un tiki, un mas cu e otro, pero 
como cu ta scur nan no ta mira nada. 

E Totolica, Buladuifie e Halablanca, Barica Geel, Pri- 
kichi, Shoco,Trupial, Mofi y e Warawara, tabata carga 
pida palo y tira nan den e candela. 

E Flamingo cu su pianan largo tabata cana cu hopi 
cuidao. Cu su pianan largo e tambe ta pusha pida 
palo bao di candela. 


Awor e parhanan a cansa. Nan no por mas. Nan tur 
a bai drumi. 

Solamente e Chuchubi ta keda traha. Henter anochi 
e la carga palo pa e candela. 

Porfin,despuesdi hopi rato ata ... e solo ta sali atrobe. 

E parhanan ta lanta for di sono. 

Nan no por kere nan wowo. Dor di e candela nan 
plumanan a tosta diferente color bonita 
E plumanan di e Totolica, Buladuifie y Halablanca a 
tosta un color bunita suave maron/paars. 

E Barica Geel su lomba a tosta preto pero su barica 
a bira geel. 

E Prikichi a tosta un bunita berde. 

E Shoco a bira un bunita maron cu blanco. 

ETrupial a tosta bunita oranje cu preto. 

E Mofi su plumanan a tosta un bonita maron/berde. 
E Warawara a tosta diferente color maron y blanco. Su 
pianan a bira geel. 

E Patrishi a tosta diferente color maron y blanco y 
hasta e la hana un corona/kuifje riba su cabez. 

E Flamingo su plumanan a tosta un bunita color roos/ 
oranje. 

Awor tur e parhanan ta cuminsa canta den e rayonan 
di e solo. Nan tabata hopi contento cu porfin e solo a 


sali y nan a hana colornan bonita. Pero diripiente nan 
a stop di canta. 

Unda ... unda Chuchubi a keda? 

Chuchubi no ta cu nan. 

Nan tur a bai na e kampvuur. 

Ta huma so ta sali.Tur e palonan a caba di kima. 

Pero unda Chuchubi ta? Tur e parhanan ta busca e 
Chuchubi. 

Diripiente den e carbon y shinishi nan ta mira e Chu¬ 
chubi ta lastra un pida palo. 

Nan tur ta core bai cerca dje. 

"Chuchubi, Chuchubi, bo a keda traha bo so henter 
anochi pa tene e candela sendi. Bo a salba nos tur. 
Ban canta cu nos. 

Dor di e candela, huma, carbon y shinishi tur e plu¬ 
manan di Chuchubi a bira preto. Su garganta paden 
a kima, y nunca mas e por canta. 

Pero Chuchubi a bira e heroe balente di tur e par¬ 
hanan. 

Nan a hisele riba nan schoudernan y hibe pa e bai 
drumi un tiki, 

Tur e parhanan tabata canta: "Biba Chuchubi Preto, 
biba Chuchubi Preto. 

Y asina tur e parhanan di Aruba a hana nan color. 


Fundacion C.V.A.Aruba cu 


Charla tocant stroke of atake 
cerebral na diferente districto 
E fundacion cu ta duna infor- 
macion tocante e malesa stroke 
of atake cerebral ta mira cu e 
malesa ta ataca hobennan na 
Aruba tambe mescos cu na otro 
paisnan rond mundo. 

Ta pa e motibo aki nos ta bay 
brinda e pueblo di Aruba e 


oportunidad pa bin scucha 
tocante e malesa aki cu por haci 
un cambio drastico den bida di 
henter un famia ora e bati na 
porta di un miembro di famia. 
No lubida cu un pueblo adverti 
portrata na evita/preveni pa no 
haya un stroke.Lo tin presenta- 
cion di con e malesa ta tuma 
lugar serca un patient pa haci 


e pueblo mas conciente y asina 
trata na biba mas saludabel. 

E dia/fecha y lugarnan na unda 
e charlanan lo tuma lugar ta 
Diahuebs dia 15 di April na 
Y.M.C.A. San Nicolas di 19.30- 
21 . 00 . 

Diahuebs dia 22 di April na 
Centro di Bario Playa Pabao cu 


ta cuminsa pa 20.00-21.30 . 

Dia mårs dia 27 di April na 
Piedra Plat ,na Fundacion 
Ensenansa Pa Aruba,cu ta keda 
ariba e Ex.Bestuurskantoor di 
19.30-21.00. 

Entrada di e charla ta gratis y ta 
cuminsa na ora!! 


Lo tin mas informacion tambe 
despues di contesta e pregun- 
tanan di esnan presente.Nos ta 
spera tur hende cu kier sa mas 
di e malesa aki,e pacientnan y 
esnan cu ta cuida un pacient y 
nan famia pa bin tende pasobra 
por ta cu abo tin preguntanan 
importante y bo no ta bo so,bin 
comparti bo inquietudnan! 

Comision Beach Soccer ta felicita Campeon di Copa Cees Bossers 



DEN e weekend largo tras di 
lomba a tuma lugar tremendo 
wega di futbol di beach den e 
torneo di Copa Cees Bossers, na 
Eagle Beach. E prome weganan 
pa clasificacion a cuminsa dia¬ 
huebs pa categoria di cabayero. 
Diasabra henter dia e muchan- 
an di categoria Minibaby, Baby 
y Lifida A a percura pa tene e 
publico entreteni hungando 
partidonan di beach soccer bas¬ 
tante intenso. Resultadonan di e 
categoria aki tabata: Mini Baby 
Campeon Washington, Sub 
Campeon RCA; Baby Campeon 
Britania, Sub Campeon RCA; y 
Lifida A Campeon Dakota, Sub 
Campeon RCA. 


Pa diadomingo anochi e team- 
nan di categoria cabayeros cu 
a clasifica a keda conoci esta 
Toke, Mente Sano, Lions, Blizz 
101.7, Dunkin Donuts, Tik Tak, 
Fear Boys y Beach Boys. We¬ 
ganan pre-final diadomingo y 
dialuna tabata bastante “hot”. 
Wega di final a tuma lugar 
entre e muchanan di Fear Boys 
y Mente Sano y a termina cu 
score di 2-0 na fabor di Fear 
Boys, titulando campeon di 
Copa Cees Bossers 2010 catego¬ 
ria cabayeros. Pa loke ta trata 
categoria damas a keda titula 
como Campeon U-17 y Sub 
Campeon Juventus. 


S.V. Juventud Tanki Leendert 
kier a extende un palabra di 
gratitud na e teamnan, comu- 
nidad di Aruba, nos patroci- 
nadornan Redbull, Budweiser, 
ProSport Tanki Leendert, Setar 
N.V., Idefre, Gobierno di Aruba, 
Bank, EcoTech, Lotto pa De¬ 
porte, Cerd Rental y Van Kessel 
Construction, especialmente e 
crew di Beach Soccer Aruba pa 
a contribui na e exito di torneo 
Copa Cees Bossers 2010! Bira 
fan di Beach Soccer Aruba riba 
facebook pa tur informacion, 
imagen, video y pa keda up to 
date tocante e metanan grandi 
postula pa 2011, cu ta e ana di 
FIFA Beach Soccer World Cup. 



Pa forma parti di nos patroci- cu Roland de Cuba na + 297- 
nadornan y e plan di e magno 564-9769, of email nos na 
evento di 2011 tuma contacto beachsocceraruba@live.com . 

Kiwanis a 

MIEMBRONAN di Kiwanis Club 
a topa pa un cena di trabao na 
Ventanas del Mar restaurant. E 
miembronan di e organisacion 
tabata acompana pa nan pareha 
durante e anochi cu a combina 
cantidad igual di trabao y placer. 


Caribbean salad como e prome 
platonan, fillet mignon prepara 
riba gril cu batata horna y berdura 
cu truffle sauce of pecho di galina 


platonan principal. E pasaboca a 
consisti di dark liquid chocolate 
cake cu coconut ice cream, sirbi 
cu vanilla sauce. 


combina trabao cu placer 


E cena di tres plato prepara pa e 
restaurant su ekipo culinario a 
inclui lobster cappuccino of tossed 


suave prepara riba gril sirbi cu 
coconut curry sauce, batata puree, 
y berdura di temporada, como 


na Tierra del Sol 

E torneo "UltimateTae- 
kwondo Cup 2010"a tuma 
lugar diasabra anochi, 3 
april 2010, den Centro De- 
portivo Betico Croes na Sta. 
Cruz. E torneo a ser organisa 
pa BrazilTaekwondo Dojang 
Aruba. Atletanan di Merca, 
Surinam, Curacao, Venezu¬ 
ela y Aruba a participa den e 
evento cu a hala un publico 
bastante grandi. Durante di 
e torneo a hasi uso di "TK- 
Strike electronic protector 
system" pa registra pun- 
tacion durante di e com- 
batenan. (Foto di Anthony 
Carlo). 




Ultimate 
Taekwondo 
Cup 2010 


Aweh Ta Hasi Anja E Mucha bn Mucha, 
Di Juliana School.Marvick Charles! 

Eta Haya Pabien di Tur Su fwendsz nn! 
Cu Stime Asinah Hpii! =D 
Spera Bo Pasa Dsh Riba Bo Dia! 

Aii Nh Wrry pasa Ta Ken a Bute nin pnt! 
Paso e contesta ta Bsk Pasah!;) 


Æ 


Li _ n 



■ 

■ 


Awe ta cumpli 85 ana , Ale Thiel “ El galla viejo 
que nunca pierde su pico 

Felicitacion y bon deseo pa hopi ana mas ta bin di 
su sehoraLica , su 10 jiunan , 13 nieto, un bisani- 
eto, rumannan , suegray demos famiay amigo- 
nan. 


■ 


■■■■■■■■■■■■■■■■■■■ 

Problema pa criamento di cabrito 


POLISNAN di Santa Cruz a bay 
diamars mainta 8.30 di mainta, 
na un cas na Jan Fleming, naunda 
tin tres ruman cu problema cu 
otro, pa motibo di cabrito. Na 
e sitio, polis ta haya e tres ru- 


mannan E.L, R.L. y C. L. ta discuti 
formal cu otro. E problema cu 
C.L ta cria cabrito y su cabritonan 
ta drenta den cura di e otro dos 
rumannan y ta come nan mata y 
tambe ta laga e cura yen di mes. 


Polis a papia cu tur tres. E dos ru¬ 
mannan a mustra comprension, 
pero C.L. cu ta cria e cabritonan 
no kier compronde y a bisa cu e 
no ta sera su cura. Por spera mas 
problema. 


Compania di seguridad cu problema 

cu su trahado 


POLISNAN di playa ta bay 
diamars mainta 11'or di merdia 
na un compania di seguridad 
den Engelandstraat pa un inter- 
mediacion. Na e sitio, dono S.S. 
naci na Aruba di 44 aha, ta bisa 
polisnan cu e trahado F.F.R. naci 


na Venezuela di 43 aha, a bin y ta 
exigi su salario. S.S. ta bisa polis¬ 
nan cu e trahado F.F.R, aigun dia 
pasa a keda sin bin traha y awe 
el a bin pa exigi su salario. S.S. ta 
bisa polis cu el a bisa e homber 
cu mirando cu no a manda su 


retiro cu antisicapcion, e dianan 
ey tambe mester wordo kita for 
di su salario, y ademas e dianan 
cu e no a traha. E homber a rabia 
y a bolter lessenaar. Ora cu polis 
a yega e no ta bata mas na e sitio. 
Polis lo buske pa papia cune. 


Guardia ta detene ladron cu a 

caba di horta 


POLISNAN di Oranjestad ta bay 
diamars merdia 2'or, na Renais- 
sance pa un caso di ladronisia. 
Eynan e guardia ta bisa nan cu e 
tabata teniendo control, y a mira 
un homber ta haci sospechoso. El 
a cana vigila e homber y a mira 


cu el a drenta den n negoshi 
renombra. 

EL a sigui mira e homber di leu 
pa mira kico e ta haci y a nota cu 
e homber acoy dos poloshirtya 
hincanan bou su paha. El a sigui 
cana den e luga y kier a Sali sin 


paga. Ora cu el a Sali e guardia a 
pare na porta y a yama polis. Polis 
a bin y a detene e homber A.R. 
di 36 aha, naci na Grenada,sin 
luga fiho di biba. Polisnan a 
hibe warda, naunda el a haya un 
cuarto gratis. 


Cliente enbes di cumpra cuminda 
ta horta cartera di trahado 


ASISTENCIA di polis a wordo 
pidi diamars 9.30 di anochi, na 
un restaurant Chines, naunda 
un supuesto cliente a horta un 
cartera. Na e sitio polis ta papia 
cu e trahado femenina M.G.R.K., 
kende ta bisa polis cu e tabatin 


su cartera den su man y a pone 
un rato riba toonbank pa e bay 
busca cuminda. 

ORA cu el a bolbe, e ta bisa cu 
un homber cu tabata para na e 
toonbank a coy su cartera y a 
bay. El a Sali pafo y ainda a mira 


e homber cu su cartera den su 
man, pero ora cu e ladron a mira 
e trahado, el a core bay direc- 
cion di Misa di Noord.Segun su 
describcion, e homber tabata 
bisti cu unT-shirt blou cu short. 
Polis a busca den bisindario, 
pero no a haya e sospechoso. 


Polis no a logra pone man riba 
sospechosonan riba scooter 


POLISNAN di Noord, diamars 
8.30 di anochi, durante patruya 
ta mira un auto Toyota Corolla 
blanco A-54263, para riba veid 
di Nacional. Ora cu polis a bay 
controla, nan ta mira cu e auto ta¬ 
bata habri y no tin ningun hende 
den dje. Polis a yama takelwagen 


pa hiba e auto warda. Momento 
cu polisnan tabata warda riba 
e takelwagen,nan ta mira tres 
mucha homber riba scooter ta 
bin den direccion di e auto, pero 
manera nan a mira polis, nan a 
cambia di direccion y a hisa ve- 
locidad y a bayfor di e luga. Polis 


a sigui nan tras y na e cruzada 
di Noord, na e lusnan di trafico, 
uno a coy direccion pa Turibana 
y e dos otronan a sigui direccion 
pariba. Dado momento nan a 
subi e brug chikito y eynan polis 
no por a sigui nan tras cu auto y 
a perdenan for di bistå. 


Cumana 76 
Oranj estad, Aruba 
Tel: 588-6699 
Fax: 588-6698 
Cel : 593-0857/560-1403 


Senor ta mi wardador , mi n’ tin falta di nada: 

Den cunucu di yerba berde,e ta pone mi 
Sosega.E ta hiba mi na fuente di awa fresco,Pa 
Mi bolbe haya forsa . 

PSalmo 23.1 

Cu inmenso tristeza na nos curazon pero agradecido na Dios, pa 
tur locual cu el a nifica pa nos, ta participa fayecimento di nos 
Casa, Tata, Abuelo, Bisabuelo y Omo stima: 





^uncrai 





Jacobo Pablo Falconi 

Mihor conoci como “Jake” 

* 30-06-1932 f 07-04-2010 

Acto di entiero lo wordo anuncia después. 



Mementomori Funeral Home UV. 

YnlBitd* - L»* kiigfiit 
Tel: 5*33358 - Fn*i 5837711 


Mi yiunan: 

Keda corda loke boso tata ta bisa boso, 

No lubida loke boso mama a siha boso. 
Warda nan pa semper den boso curason, 
Bisti nan na boso garganta: 

Pasobra sinansa di boso mayornan lo guia, 
boso unda boso bai. 



Alberto " Beto " Koolman 



Gregoria "Goita " Koolman 
22 ana di fayecimento 3 luna di fayecimento 

Famia Koolman kier invita tur bisina y conociman, pa un 
santo sacrificio di misa diahuebs awe 8 di April 2010 na 
misa Immaculada Concepcion na Santa Cruz pa 7’or di 
anochi, pa recorda e di 22 aha di fayecimento di nos tata 
stima Alberto”Beto " y e di 3 luna di fayecimento di nos 
mama stima Gregoria "Goita”. 

Boso presencia ta altamente aprecia. 

di yiunan y famia Koolman 


_ E _ _d _ I "*J| 


r' r _-in .■ tl-n r L_i e 1 ■ ■ I I ' ■ i > >! i N* 


Guyabastraat 4, Dakota Tel: 582 4748 

q o f u n c r a I home 


van KclhttriåL'nitrtiK 2 ^eLs S04-UW 

*';in \r liIpu flMJ-KJI l 

b-miil; iMlputrts h seturnet.™ F*I! (1W) S4W-2266 

“Laga tur locual cu ta sperami ta bunita, 

Laga tur locual cu mi encontra na caminda ta bunita, 

Laga tur locual cu ta rondonami ta bunita, 

Laga tur locual mi ta laga ‘tras keda bunita, 
y laga tur esakinan termina den tur buniteza” 

Cu inmenso tristesa na nos curazon, pero alabes agradecido na 
Dios, pa tur locual e la nifica pa nos, nos ta anuncia cu a bai 
drumi den braza di Senor 



Angela Maritza Martilia 

*09-10-1958 +01-04- 2010 

Na nomber di su 

Angel Martilia 

Junior Martilia y Angelica 

Lucila (Lulu) Jansen y familia 
Ludwina Thielman (Juyu) y familia na 
Bonaire 

Myrna Winklaar y familia na Bonaire 

Roberto (Robby) Jansen y familia 
Rodolfo (Doy) Jansen y familia 
Idilio (Dilio) Jansen y familia 
Julio Martilia y familia 
Willy Martilia y familia 
Aquiles Anthonie y familia na Bonaire 
Rimi Anthonie y familia na Bonaire 
Edel Anthonie y familia na Bonaire 

Omo grandi: Marco Dirksz y familia 

Primo y primanan y demas familia ta invita tur amiga, bisina, 
ex-coleganan di Fatum y conociman pa asisti na e acto di 
entiero cual ta tuma lugar Diabierna 9 di April 2010 pa 
4’or di atardi saliendo for di Misa Sta Theresita y después 
pa Santana Catolico na San Nicolaas. 

E restonan mortal di nos Maritza stima lo ta reposa for di 12’or 
di merdia na Ad Patres Funeral Home te cu 1:15 pm y for di 
2’or di atardi den Misa Sta Theresita. 


Tata: 

Ruman: 

Tantanan: 

Omonan: 


For di basta dia awa no tabata cay na 
Aruba pero diaranzon for di marduga 
awa tabata basha foral parti pariba di 
e Isla, awa practicamente a jobe henter 
dia y ta algo cu ta bonbini. 


Homber a bay regia cuenta 
cu båte di baseball 

ASISTENCIA di polis a wordo pidi diamars anochi 11.30 na Subway na Savaneta, 
pa un supuesto atraco. Na e sitio, a resulta cu ora cu e personal cu ta busca placa 
a yega na e sitio y ta saliendo cu e placa, un homber cu båte di baseball a agredi e 
personal y despues a core bay.Tur cos tabata indica cu ta trata di un atraco. E chofer 
a subi e auto y a bay su trabou. E manager di Subway a kere cu ta trata di un atraco 
ya bisa cu den e saco tabatin dos mil florin. Polis a bay papia cu e manager di e luga 
di transporte y e ta bisa cu no ta trata di un atraco, como cu e homber no a bay cu 
e placa, pero cu ta un reglamento di cuenta y e homber a bati su chofer cu un båte 




di baseball. Polis a bisa e manager pa e trahado bay Recherche pa duna cuenta. 

FOR SALE - AWG. 675,- 
2ND HÅND DELL COMPUTER 

Pentium 4 
2.8 GHz 

512 MB Memory 
40 GB Hard drive 

Completely re-installed with Windows XP, 

Office 2007, Antivirus & all required updates. 

Inclusive of 15” CRT screen, keyboard and mouse. 


FOR SALE - AWG. 825,- 
2ND HÅND DELL COMPUTER 

Pentium 4 
2.8 GHz 
1 GB Memory 
80 GB Hard drive 

Completely re-installed with Windows XP, 

Office 2007, Antivirus & all required updates. 

• Inc lusive of 15” CRT screen, keyboard and mouse. 

Interested, piease call Sue Winklaar at 583-1400. 


NANKANG 

Unlimited Parts & 
Enterprises N.V. 

Perfbrmance 
Sport 
Tires& 
ÅutoParts 

TEL: 583 1001 
MORGENSTER 12 - B 



TA BENDE 


Tereno 917 M2 
Afis. 115.000,- 
Eigendom na 
Tanki Leendert 
Pa mas Inf. Jama 
Cell-593-1082 




PA TUR FIESTA 
PAMUCHA 

YAMA 

5923523 / 5838769 


Usa Ibo placa concientemente cada dia 

Abona y ricibi bo 
corant preferi te na 
porta di bo cas tur 
main ta 

Abona yama 583-1400 



TA BENDE 


Un Suzuki Baleno 
2001 
Shinichi 
pa mas Inf: 

jama 

7416925 


PATURTRABOU Dl 

VERF CAS OF 
NEGOSHI 

Y pa tur trabou di chapi 
of corta mata 
Trabou di calidad y 
garantisa hasi pa 

Arubiano 
Tel: 734-2217 



Quo I itv 

Moving & Transport 
Cel: 594-1550/ 594-1826 


Muda sin dolor di cabez, Esta facil. Moving is hard, 
Let us do it for you. 

Muda/Moving/Verhuizing Transport/Courier services 


ENGLISH 
BUSINESS 

WRJTINC fouasE 

AwjsJSO full LNiunc 
Dunlicm: S wtfclis 
Time: £ |j]| 'J. JOpm i Hih-fim 
Drøn* nn April 
Tel. 5 S 2 S 893 -Mra i . Gina 


CLASIFICADO 


3 DIA PA 
S01ANIENTE 
25 FLORIN 

YAMA 583-14001EMAIL: AVISO@AWEMAINTA.COM 


PAYROLL 
ASSISTANT 

COUKSE 

full rnuw 
)untivn: 4 wecfcs 
Time: 6 JO LiLL 9plJl niiu-i fii 1 
Hcpim cw rtjwil 22 "* 
rcL.5S25a«‘Mf. lidti) 


WANTED 


PRIVATE PIANO TEACHER 

» 8 year old giri interested to 
learn piano. 

1 Beginners lesson. 

1 Once a week at our residence 

Interested piease contact 
739-1212. 



Guyabastraat 4, Dakota Tel: 582 4748 


Resultado di Loteria 

JawféI 

LOTTO CATOCHI 

ZODIAG 

■Maintd 

9239 

6149 Aries 



5544 

9438 


BIG FOUR 

1617 


SUPER FOUR 

0829 


LOTTO PA DEPORTE 10-15-29-32-34 


Letter: I 
Joker: 25 


DIARIO 

8152 

7568 

6495 


CORSOW 

4431 

3183 

6123 


Servicio pa Comunidad 

| Telefon di Emergencia|^ 


Number di emergencia 911 

Polis 

100 

Brandweer 

582-1108 

Ambulance 0‘stad 

582-1234 

Ambulance S.N. 

584-5050 

Hospital 

587-4300 

Centro Medico 

584-8833 


| Botica na Warda | 

Pabou di Brug: del Pueblo 
Pariba di Brug: 

h Dokter na Warda h 

Pabou di Brug: dr. Gerrit Croes 
Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

52-37100 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 
527-2900 
587-0009 
586-3003 

585- 2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 

CUENTA Dl BANCO: 

C.M.B. #229- 82600'. 

ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano. 
DIRECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 

BENTA Dl AVISO: 

sales@awemainta.com 

Local I 29 


Ambiente na Baby Beach durante campamento 


NA Baby Beach tambe tabatin masha bon ambiente durante e 
campamento tradicional di Siman Santo.Tabata notabel cu e grupo 
di campistanan pariba di brug a crece compara cu aha pasa y entre 
otro Baby Beach tabata un sitio favorito pa campa. 





TIPO Dl CAMBIO OFICIAL 

V alido pa 8 april 2010 


Placa Extranhero 

Bank Papieren 

Wisselen, Cheque Benta 

Reis Cheque en na 

Over Boekingen Publico 

US Dollar 

1.77 

1.78 

1.80 

CAN Dollar 

1.76 

1.78 

1.80 

Engelse Pond Sterling 

2.64 

2.69 

2.75 

Zwitserse Frank per CHF. 100 

165.62 

166.34 

167.14 

Ned.Ant. Guiden perANG. 100 

98.00 

100.00 biljetten 100.20 
chq./overboeking 100.00 

Japanse yen per JPY. 10.000 

188.29 

190.01 

191.92 

Euro perXEU. 100 

235.44 

237.59 

239.98 



4 J* liflig 


Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Yuda nos Tera y celebra Dia di Tera 22 di april 


DIA 22 di april na aha 1970, 
a celebra e prome Dia di Tera. 
Hopi hende na Merca a haci 
e promesa pa yuda medio 
ambiente. 

Hopi hende a envolvi nan mes 
den esaki y desde e dia ey, Dia 
di Tera a plama riba henter 
mundo. 

Hende rond mundo ta na altura 
cu tin problemanan cu nos 
mester traha riba dje y esaki ta 
e dia especial pa tira un bistå 
riba nos planeta y detecta kiko 
mester cambia. 

Un hende, Senator Gaylord 
Nelson, a haya un idea y a sigui 
traha riba dje, te ora cu tur 
hende a cuminsa traha hunto 
pa resolv'e. Aki nos por mira 


claramente kiko ta pasa ora nos 
turta preocupa pa nos mundo. 
Hopi caminda caba bo ta mira y 
scucha e siguiente palabranan: 
"Bay pa Berde"" Sea carinoso cu 
e Eco-sistema" y "Sea Consci- 
ente cu nos Medio Ambiente" 
Si nos pusha pa reduci con- 
taminacion y yuda pa salba nos 
medio ambiente, esaki ta duna 
di conoce cu nos decisionnan 
ta basa riba e evidencia cu nos 
tin cu nos tabata y ta continua 
di haci dano na e aire cu nos ta 
respira y e tera riba cual nos ta 
biba", ta bisa Daniel Aguirre, ca- 
besante di AHATA su comishon 
di medio ambiente. 

Na honor di Dia di Tera, AHATA 
su comishon di medio ambien¬ 


te a pidi tur su miembronan pa 
pospone nan limpieza di luna 
pa april 22 y nan ta encurasha 
tur hende pa pensa con nan por 
yuda proteha nosTera-Planeta. 
Tuma nota di nan tipsy trikinan 
pa yuda bo cuminsa biba e es- 
tilo di bida verde pa nos medio 
ambiente: 

Spaar awa door di tuma un 
bano menos largoy tambe laga 
menos awa core door di uza un 
cabes di douche di spaar. 
Tuma un custumber di skeiro 
bo djiente cu e kraanchi di awa 
cera, y encurasha bo yiunan pa 
haci esaki tambe. 

Recycle-junk mail, telefonnan 
celular, productonan di papel, 
bleki y carton y encurasha otro- 


nan di haci esaki tambe. 

En bes di uza saconan di papel 
y di plastic, cuminsa uza saco 
di papel y tasnan cu bo por 
re- uza. Mas saco di plastic cu 
bo benta afo, mas sushi nos 
planeta ta bira y mas nos ta 
contribui na contaminacion. 
Lubida cu e dryer di gas of 
coriente ta existi mes! Cuminsa 
colga bo pananan pafo pa nan 
seca. 

Opta pa deposito directo/per- 
sonal na banco, online banking 
y online statements pa reduci 
uzo di mas papel. 

Purba haci e tera fertil door 
di bruh'e cu restonan di fruta, 
berdura, y koffie. Esaki lo yuda 
crea miho tera y un tera cu 


menos sushi. 

Uza container of boternan re- 
ciclable cu bo por re-uza y yena 
cu awa filtra. 

Saca plug di tur aparatonan 
electrico prome cu bo sali for di 
bo cas, pa asina spaar energia 
(coriente) y tambe asina bo ta 
preveni candela. 

Si ta posibel, uza transporta- 
cion publico of cana na pia. 
Corda cu tur hende por yuda 
tur dia teniendo cuenta cu e 3 R, 
cual ta Recicla, Re-uza y Reduci. 
Sea consciente pa nos medio 
ambiente y stima nos Tera- 
Planeta, celebrando esaki riba 
un dia especial, esta Dia di Tera 
riba 22 di april. 


Parlamento Hubenil 
presente na Youth Expo 

2010 




DIA 27 y 28 di maart ultimo 
Fundacion Parlamento Hubenil 
Aruba tabata presente na Youth 
Expo 2010. Youth Expo ta un 
evento nacional pa mucha y 
hoben entre 6-18 aha. E aha 
aki Youth Expo tabatin un tre- 
mendo cooperacion entre A.S.U, 
Departamento di Asunto Social, 
Cool FM, Cede-Aruba y "Samen- 
werkende Fondsen Nederlandse 
Antillen en Aruba". Durante e 
evento por a aprecia diferente 
otro organisacion pa hoben du- 
nando informacion na hobennan 
di Aruba pa asina nan tuma parti 


den nan organisacion, entre otro 
Scouting, Paintball, Aruba Volley 
Ball y Biblioteca Nacional. 
Fundacion Parlamento Hubenil 
Aruba a participa un biaha mas 
na evento aki, caminda hopi 
informacion a wordo duna pa 
asina nos hobennan por logra 
haya sa kico Parlamento Hubenil 
ta y tambe kico ta nos meta pa cu 
nos hobennan. Durante e evento 
Fundacion Parlamento Hubenil 
Aruba a haya diferente hobenn 
interesa pa forma parti di e or¬ 
ganisacion. E Minister Hubenil 
di Asuntonan Social, Joseph 



Zambrano tambe a hiba palabra 
na nos hobennan presente na e 
Youth Expo. 

Tambe nos kier apluadi e hoben¬ 
nan cu a participa den compe- 
tencia di baile. Caminda nos 
por mira cu nos tin hobennan 
di Aruba cu talento y cu nan 
ta bezig practicando cosnan 
positivo. 

Alaves Fundacion Parlamento 
Hubenil Aruba lo kier gradici 
Departamento di Asunto Social, 
pa duna nos e oportunidad aki, 
pa experiencia un evento asina 
bon y cu un bon meta su tras. 

Local I 31 


Den e Renaissance Conference Center 

E di 10 Festival Anual di Soul Beach Music a tene un conferencia di prensa 




RENAISSANCE Convention 
Center tabata anfitrion di un con¬ 
ferencia di prensa cu a conta cu e 
presencia di Minister di Turismo, 
Transportacion y Labor, Otmar 
Oduber, y e promotornan di e 
Soul Beach Music Festival, Mark 
Adkins y Karl Welch, den cual 
conhuntamente nan a anuncia 
e lineup estelar pa e festival 
benidero, presentando entre- 
tenimento di clase mundial, den 
e fin di siman di Memorial Day, 
esta dia 26 di Mei pa dia 31 di 
Mei, 2010 

Presentacionnan di Mary J. Blige, 


Toni Braxton, Joe Thomas, Ra- 
heem DeVaughn, hunto cu e Sha- 
quille O’Neal Comedy Showcase 
cu Kevin Hart, ta plania akinan 
pa Diabierna, 28 di Mei, na e 
Aruba Entertainment Center, 
Oranjestad, y e Conciertonan di 
Musica pa Diasabra, 29 di Mei, y 
Diadomingo, 30 di Mei, lo tuma 
luga na Stadion Joe Laveist na 
San Nicolas, den combinacion 
cu SaniFest, un festival cultural 
di caya, cu cuminda y musica 
adicional, y otro atraccionnan 
special. 

E festival lo ofrece su concier¬ 


tonan excelente ademas di mas 
di 30 evento cu lo tuma luga 
den e oranan di dia y anochi, 
proveendo entretenimento con- 
tinuo pa bishitantenan cu lo bini 
for di tur parti di Merca, pa cinco 
dia yen di accion. 

E Renaissance Aruba Resort 
& Casino lo sirbi como e hotel 
anfitrion principal, cu anfitrion- 
nan secundario Radisson Aruba 
Resort Casino & Spa y Holi- 
day Inn Sunspree Resort. Otro 
propiedadnan participante ta 
Brickell Bay Beach Club Aruba, 
Hyatt Regency Aruba, Tierra del 






Sol Resort Spa & Country Club, 
hunto cu hopi sponsor local, 
manera Setar, De Palm Tours, e 
Aruba Hotel & Tourism Associa¬ 
tion. 

HBO lo ta filmando e produccion 
como un sponsor fundador y lo 


transmit e cobertura como parti 
di un serie nobo cu ta bon conoci. 
Aki por mira e evento di prensa 
na Renaissance Conference Cen¬ 
ter, cu emcee Astrid Muller na 
nomber di e Aruba Tourism 
Authority. 

Amazonia popular den fin di siman di Pasco Grandi 


CU conclusion di Cuaresma, 
carni a bin bek pa asumi su 
posicion di honor, riba e menu 
familiar, y Amazonia Churras- 
caria a disfruta di popularidad 
increibel den fin di siman cu 
hendenan local y bishitante, 
kendenan a bai e restaurant pa 
purba e 16 diferente tiponan 
di carni y bar di salada cu 40 
articulo. Diezocho miembro di 
famia di Clarissa Kock a topa 
den e sala priva di bankete pa 
celebra su di 13 cumpleano. 
Famia Hanson di NJ, hosped- 
ando na e Marriot Surf Club, cu 
seis vacacion riba nos isla, cinco 
di cual a inclui un cena memo- 
rabel na Amazonia Churras- 
caria, ta raporta cu e steakhouse 
Brasilero semper ta riba nan 
lista di luga cu nan mester 
bishita, ora nan ta na Aruba. 


Workshop “Paptest” pa Fundacion Parlamento Hubenil 

Organisa pa Stagiaire di Famia Planea 



DIA 25 di maart miembronan 
di Parlamento Hubenil a haya 
un workshop hopi informativo 


y interesante tocante “Paptest” 
cu a wordo duna door di Fun¬ 
dacion Famia Planea. Den e 


workshop aki e miembronan a 
haya sa cu un Paptest ta un test 
cu hende muher por haci na nan 


docter di cas pa asina haya sa 
si nan tin cualkier malesa den 
nan boca di matriz y cu tambe 
ta hopi importante pa haci e 
Paptest aki tur ana. 

E workshop a wordo organisa 
door di un alumno di E.P.I cu 
ta bezig ta core stage na Famia 
Planea. Tambe dr. Geerman 
tabata presente kende a splica 
nos kico tur un Paptest ta encera 
y na ki momento ta mas im¬ 
portante pa hende muher laga 
haci un Paptest. E directora di 
Koningin Wilhelmina Ranker 
Fonds tambe tabata presente 
cu a duna un splicacion chikito 


over di diferente cancer y virus 
cu hende muher por haya y con 
nan como un fundacion por 
yuda hendenan cu cancer. 

Na final di e atardi e miem¬ 
bronan di Parlamento Hubenil 
a haya un quiz y tambe un 
regaldo di Playtex cu diferente 
informacion educativo cu a haci 
nos mas conciente di nos curpa. 
Na final nos di Fundacion Par¬ 
lamento Hubenil Aruba kier 
a gradici e stagiaire senorita 
Deborah Paris, pa aserca Parla¬ 
mento Hubenil y asina sina nos 
hobennan pa ta mas conciente 
di locual ta pasa rond di nan. 



































